pythainlp/thai-wiki-dataset-v4 huggingface dataset:
แบทเทิลกราวด์ (2013)

ดับเบิลยูดับเบิลยูอี แบทเทิลกราวด์ (อังกฤษ: WWE Battleground) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ไนท์ออฟแชมเปียนส์ (2013) จัดเมื่อวันที่ 6 ตุลาคม ค.ศ. 2013 ณ สนาม First Niagara Center ในเมืองบัฟฟาโล, รัฐนิวยอร์ก สหรัฐอเมริกา เป็นรายการเพย์-เพอร์-วิวที่มาแทนโอเวอร์เดอะลิมิต ซึ่งได้ประกาศไว้ในศึกรอว์ วันที่ 29 กรกฎาคม ค.ศ. 2013
เบื้องหลัง.
ในรอว์ (16 กันยายน 2013) แดเนียล ไบรอัน ออกมาท่ามกลางเสียงเชียร์ พร้อมกับเข็มขัดแชมป์ WWE เขาบอกว่าเขามีหลายอย่างที่อยากจะพูด แต่ขอพูดคำที่สื่อความหมายได้ดีที่สุดคำเดียวคือ ใช่!! แต่ ทริปเปิล เอช ออกมาขัดจังหวะ และก็เรียกกรรมการ สก็อตต์ อาร์มสตรอง ที่ตัดสินแมตช์ชิงแชมป์เมื่อคืนนี้ออกมาเคลียร์เรื่องที่เขานับ 1 2 3 เร็วเหลือเกิน ซึ่ง อาร์มสตรองก็ยอมรับว่าเขาทำผิดพลาดไปจริงๆ ทริปเปิล เอชไม่เชื่อว่า อาร์มสตรองจะแค่ทำผิดพลาด ต้องมีเบื้องหลังอะไรมากกว่านั้น ทริปเปิล เอชบอก ไบรอันควรจะละอายใจตัวเองบ้างนะที่ไปซื้อกรรมการเพื่อให้ตัวเองได้แชมป์ ยื่นศาลรัฐธรรมนูญตีความแล้วจึงต้องยึดแชมป์คืน ไบรอันไม่ยอมคืน แต่ทริปเปิล เอชก็บอกว่าแกทำให้ตัวเองต้องขายขี้หน้า บางที ชอว์น ไมเคิลส์ น่าจะสั่งสอนแกให้ดีกว่านี้ จะส่งคืนมาดีๆ หรือจะให้แย่งเอามา? แรนดี ออร์ตัน ออกมา และไบรอันกับออร์ตัน ก็ทำท่าจะต่อยกัน แต่ทริปเปิล เอชสั่งห้ามไว้ และก็บอกให้ส่งคืนเข็มขัดแชมป์มาได้แล้ว ไบรอันไม่ยอมคืน เลยโดน RKO เข้าไป แล้วทริปเปิล เอชก็เอาเข็มขัดไปจนได้
ในรอว์ (16 กันยายน 2013) พอล เฮย์แมน นั่งรถเข็นออกมาโดยมีไรแบ็กคอยรับใช้อย่างใกล้ชิด เฮย์แมนโม้ว่าเขาคือ "สุดยอดที่สุดในโลก" เพราะเขาชนะซีเอ็ม พังก์ ส่วนไรแบ็กก็บอกว่าเขาเกลียดพังก์ เพราะพังก์เป็นพวกอันธพาล เขาทนดูไม่ได้
ในรอว์ (23 กันยายน 2013) ซีเอ็ม พังก์ใส่เสื้อทีมฮ็อกกี้ของชิคาโกออกมาเรียกเสียงเฮจากแฟนๆในบ้านเกิดที่ชิคาโก แต่เฮย์แมน, ไรแบ็ก และเคอร์ติส แอ็กเซลออกมาก่อกวน แล้วไรแบ็กกับแอ็กเซลก็รุมเล่นงานพังก์ ไรแบ็กจับพังก์ไปสแลมลงบนกล่องเก็บของจนหมดสภาพ
ในรอว์ (30 กันยายน 2013) ไรแบ็กกับเฮย์แมน ออกมาที่เวที และเฮย์แมนก็คุกเข่าลงเหมือนจะขอแต่งงาน ก่อนจะถามว่า ไรแบ็กนายจะยอมมาเป็นพวกของเฮย์แมนมั้ย? เสียงเพลงของพังก์ดังขึ้น พังก์วิ่งออกมาแล้วแกล้งทำเป็นลื่นล้มบาดเจ็บ ต้องให้แพทย์เข้ามาดูอาการ ซึ่งตอนแรกเฮย์แมนก็เหมือนจะไม่หลงกลแต่สุดท้ายก็เดินมาดูพังก์ใกล้ ๆ แล้วก็โดนพังก์คว้าไม้เคนโด้ฟาดเข้าจนได้ แอ็กเซลวิ่งออกมาช่วยแต่ก็โดนไล่ฟาด จนไรแบ็กกับเฮย์แมนต้องหนีไป ปล่อยให้แอ็กเซลโดนฟาดยับเยินอยู่คนเดียว
ในรอว์ (30 กันยายน 2013) ทริปเปิลเอช กับสเตฟานี แม็กแมน ออกมาที่เวที และก็เชิญครอบครัวโรดส์ ให้ออกมาคุยกัน ดัสตี โรดส์, โคดี โรดส์ และโกลดัสต์ ออกมากันพร้อมหน้า ทริปเปิล เอชบอกว่าเราให้โอกาสพวกนายแล้ว ให้โคดีเจอกับแรนดี ออร์ตัน เพื่อรักษางานของโคดี แต่ก็แพ้ไป จากนั้นเราก็ให้โอกาสอีก ให้โกลดัสต์เจอกับออร์ตัน แล้วก็แพ้อีก จากนั้นสเตฟานีก็ให้ดัสตี้เลือกว่าจะให้ลูกคนไหนกลับเข้าทำงานแต่เขากลับบอกให้สเตฟานีไปลงนรกซะ ทริปเปิล เอชบอก จะให้โอกาสอีกครั้ง ให้โคดีกับโกลดัสต์ เจอกับ เซท โรลลินส์ และ โรแมน เรนส์ ในศึกแบทเทิลกราวด์ ถ้าชนะได้ก็จะให้กลับเข้าทำงานทั้งสองคน แต่ถ้าแพ้ล่ะก็นายสองคนจะไม่มีวันได้กลับมา WWE อีกตลอดกาล และพ่อของพวกนายจะถูกไล่ออกจากตำแหน่งเทรนเนอร์ NXT ด้วย ดัสตี้ขอต่อรองว่าจะอยู่ที่มุมเวทีของลูก ๆ ด้วย ซึ่ง สเตฟานีก็ตกลง ครอบครัวโรดส์ กำลังเดินกลับแต่ก็โดนเดอะชีลด์ ขึ้นมากระทืบจนนอนกองกันทุกคน
เท็ด เทอร์เนอร์

เท็ด เทอเนอร์  เกิดเมื่อวันที่ 19 พฤศจิกายน ค.ศ. 1938 เป็นเจ้าพ่อในสื่อมวลชนชาวอเมริกันในนามของนักธุรกิจ เขาเป็นที่รู้จักกันดีในนามของผู้ก่อตั้งเคเบิล นิวส์ เน็ตเวิร์ก (CNN) ซึ่งเป็นสถานีข่าวแห่งแรกที่ออกอากาศทุก 24 ชั่วโมง และเขายังสร้างรายการการ์ตูนอเมริกันเกี่ยวกับการซูเปอร์ฮีโร คือเรื่อง กัปตันอวกาศ
เขาเป็นที่รู้จักในฐานะเขาบริจาค 1 พันล้านดอลลาร์ เพื่อสนับสนุนสหประชาชาติ ในการก่อตั้งมูลนิธิสหประชาชาติ ซึ่งเป็นองค์กรการกุศลสาธารณะเพื่อขยายการสนับสนุนภายในประเทศสำหรับสหประชาชาติ ซึงเทอร์เนอร์ทำหน้าที่เป็นประธานคณะกรรมการบริหารของสหประชาชาติ นอกจากนี้ในปี ค.ศ. 2001 เทอร์เนอร์ยังร่วมก่อตั้ง Nuclear Threat Initiative (NTI) กับวุฒิสมาชิกสหรัฐฯ Sam Nunn (D-GA) ซึ่งเป็นองค์กรที่ไม่แสวงหาผลกำไรที่อุทิศตนเพื่อลดการพึ่งพาโลกและป้องกันการแพร่ขยายอาวุธนิวเคลียร์อาวุธเคมีและอาวุธทางชีวภาพ ปัจจุบันเขาดำรงตำแหน่งเป็นประธานร่วมของคณะกรรมการ
ในจักรวาลสื่อของ Turner ได้เริ่มต้นจากธุรกิจโฆษณาบิลบอร์ดของบิดาของเขา คือ Turner Outdoor Advertising ซึ่งเขาเข้ารับตำแหน่งเมื่อปี ค.ศ. 1963 หลังจากการฆ่าตัวตายของบิดา ในมูลค่า 1 ล้านเหรียญ เขาซื้อสถานี Atlanta UHF ในปี 1970 ในการเริ่มต้นระบบแพร่สัญญาณเทอร์เนอร์ ,CNN ในการปฏิวัติ และครอบคลุมสื่อข่าวเหตุการณ์ภัยพิบัติกระสวยอวกาศแชลเลนเจอร์ในปี ค.ศ. 1986 และสงครามอ่าวเปอร์เซียในปี ค.ศ. 1991 เขายังช่วยฟื้นฟูมวยปล้ำอาชีพด้วยการซื้อสมาคมมวยปล้ำอาชีพเวิลด์แชมเปี้ยนชิพเรสต์ลิง ซึ่งเป็นสมาคมที่มีชื่อเสียงในยุค 1990
อาชีพทางธุรกิจ.
Brut Productions.
ในปี ค.ศ. 1981 Turner Broadcasting System ซื้อกิจการ Brut Productions มาจาก Faberge Inc.
MGM/UA.
หลังจากความพยายามล้มเหลวในการซื้อ ซีบีเอส เทอร์เนอร์ ได้ซื้อสตูดิโอภาพยนตร์ MGM/UA Entertainment Co มาจาก Kirk Kerkorian ในปี ค.ศ.1986 ด้วยเงิน 1.5 พันล้านดอลล่าร์ หลังจากการซื้อกิจการเทอร์เนอร์มีหนี้สินมหาศาล และการขายของจากการซื้อกิจการ เช่น Kerkorian ซื้อ MGM/UA Entertainment Co กลับ สตูดิโอ MGM/UA จำนวนมากในCulver City, California และถูกขายให้กับ Lorimar/Telepictures
Turner Entertainment.
Turner Entertainment ถูกก่อตั้งขึ้นในเดือนสิงหาคม ค.ศ. 1986 ในการดูแลภาพยนตร์และโทรทัศน์ที่เป็นเจ้าของโดย Turner
World Championship Wrestling.
ในปี ค.ศ. 1988 เทอร์เนอร์ เข้าซื้อกิจการของ จิมคร็อกเก็ตโปรโมชันส์ และรีแบรนด์เป็น เวิลด์แชมเปี้ยนชิพเรสต์ลิง (WCW) ซึ่งกลายเป็นคู่แข่งหลักของ วินซ์ แม็กแมน ในสมาคมเวิลด์เรสต์ลิงเฟดดิเรชั่น (WWF) ในปี ค.ศ. 2001 ในนามของAOL Time Warner ได้ขายสมาคมให้กับเวิลด์เรสต์ลิงเฟดดิเรชั่น
Turner Tomorrow Fellowship.
ในปี ค.ศ. 1989 เทอร์เนอร์ ได้ก่อตั้ง Turner Tomorrow Fellowship สำหรับนวนิยายที่นำเสนอทางออกที่ดีต่อปัญหาทั่วโลก ผู้ชนะจาก 2500 รายการทั่วโลกคือ Daniel Quinn ในชื่อ Ishmael
TNT.
ในปี ค.ศ. 1988 เทอร์เนอร์ ได้แนะนำภาพยนตร์ทางสถานีโทรทัศน์เทอร์เนอร์เน็ตเวิร์กเทเลวิชัน (TNT) ด้วยวิมานลอย (ภาพยนตร์) TNT เริ่มฉายภาพยนตร์ และรายการทีวีที่มีอายุมากกว่าเพิ่มรายการต้นฉบับ และรายการใหม่ ๆ TNT ยังใช้เป็นรายการของ เวิลด์แชมเปี้ยนชิพเรสต์ลิง (WCW) เพื่อดึงดูดผู้ชมที่กว้างขึ้น
ประภัทรพงศ์ เวชชาชีวะ

รองศาสตราจารย์ ประภัทรพงศ์ เวชชาชีวะ (1 กรกฎาคม พ.ศ. 2476 – 13 มีนาคม พ.ศ. 2562) อดีตรัฐมนตรีช่วยว่าการกระทรวงการคลัง อดีตสมาชิกสภาผู้แทนราษฎรจังหวัดจันทบุรี เจ้าของธุรกิจสวนผลไม้ทุเรียนกระดุมทองเจ้าแรกๆ ของจันทบุรี จนได้รับฉายา "เจ้าพ่อกระดุมทอง" และเป็นบิดาของนายพงศ์เวช เวชชาชีวะ
ประวัติ.
ประภัทรพงศ์ เกิดเมื่อวันที่ 1 กรกฎาคม พ.ศ. 2476 เป็นบุตรของขุนประวิตรเวชชาชีพ (ประวิตร เวชชาชีวะ) ด้านครอบครัวสมรสกับนางไพเราะ เวชชาชีวะ มีบุตรคือพงศ์เวช เวชชาชีวะ สมาชิกสภาผู้แทนราษฎรจังหวัดจันทบุรี สังกัดพรรคประชาธิปัตย์ สำเร็จการศึกษาจากโรงเรียนวชิราวุธวิทยาลัย
การทำงาน.
ประภัทรพงศ์ ได้รับเลือกตั้งเป็นสมาชิกสภาผู้แทนราษฎรจังหวัดจันทบุรี 1 สมัย ในการเลือกตั้ง พ.ศ. 2518 สังกัดพรรคไท และได้รับแต่งตั้งเป็นเลขาธิการพรรคไท แทนสมบัติ ธำรงธัญวงศ์ และเป็นรัฐมนตรีช่วยว่าการกระทรวงการคลัง ในรัฐบาลหม่อมราชวงศ์คึกฤทธิ์ ปราโมช ในการปรับคณะรัฐมนตรี เมื่อปี พ.ศ. 2519
ต่อมาเขาได้วางมือทางการเมือง และหันไปทำธุรกิจปลูกทุเรียนพันธุ์กระดุมทอง ในจังหวัดจันทบุรี หลังจากนั้นชื่อของเขาเป็นที่รู้จักอีกครั้งจากกรณีที่เขามีชื่อเป็นประธานกรรมการบริษัท เคที จำกัด ที่ได้รับการต่อสัญญาการเดินรถไฟฟ้าบีทีเอสจากกรุงเทพมหานคร ในยุคของหม่อมราชวงศ์สุขุมพันธ์ บริพัตร เป็นผู้ว่าราชการกรุงเทพมหานคร
อัศวิน รัตนประชา

อัศวิน รัตนประชา (1 พฤศจิกายน พ.ศ. 2489 - 12 ตุลาคม พ.ศ. 2564) หรือชื่อจริง สายัณห์ บำรุงกิจ ชื่อเล่น ตึ๋ง เป็นนักแสดงชาวไทยแสดงละครในช่วง พ.ศ. 2514 - พ.ศ. 2544 (พ.ศ. 2550, รับเชิญ) แสดงละครเรื่องแรกคือ ผู้ชนะสิบทิศ เมื่อ พ.ศ. 2514 และแสดงละครเรื่องสุดท้ายคือ ละอองดาว (รับเชิญ) เมื่อ พ.ศ. 2550
ประวัติ.
อัศวิน รัตนประชา หรือชื่อจริง สายัณห์ บำรุงกิจ เกิดเมื่อวันที่ 1 พฤศจิกายน พ.ศ. 2489 ที่จังหวัดจันทบุรี เป็นพี่ชายแท้ ๆ ของ ธนาวุฒิ บำรุงกิจ หรือ พล พลาพร อดีตพระเอกละครช่อง 7 อัศวินเรียนจบชั้นมัธยมศึกษาปีที่ 3 จากจังหวัดจันทบุรี อัศวินเรียนหนังสือจบชั้นมัธยมศึกษาตอนต้นจากจังหวัดจันทบุรี แล้วมาเป็นทหารเรือที่อู่ตะเภา จังหวัดระยอง อยู่ 2 ปี เมื่อปลดประจำการได้ทำงานในตำแหน่งผู้จัดการบริษัทรถแท็กซี่นำเที่ยวที่อู่ตะเภาเหมือนเดิม จนกระทั่งในปี พ.ศ. 2514 ได้มาสมัครเป็นนักแสดงละครช่อง 4 บางขุนพรหมเรื่อง "ผู้ชนะสิบทิศ" ซึ่งสร้างโดย บุญถึง ฤทธิ์เกิด โดยรับบทเป็น "จะเด็ด" คู่กับ ศศิมา สิงห์ศิริ ต่อมา สนั่น นาคสู่สุข หรือ "เซียนเป๋" ได้ชักนำเข้าสู่วงการภาพยนตร์โดยให้ใช้ชื่อในวงการบันเทิงว่า "อัศวิน รัตนประชา" เริ่มแรกได้เล่นภาพยนตร์เรื่อง "7 ดอกจิก" โดยเป็น 1 ใน 7 พระเอก แต่เนื่องจากใช้เวลาหานักแสดงให้ครบ 7 คนนานเกินไปจึงออกฉายช้าไปเป็น พ.ศ. 2518 หลังภาพยนตร์เรื่อง "พิษพยาบาท" ของเสถียร ธรรมเจริญ ที่สร้างทีหลังแต่ออกฉายก่อนในปี พ.ศ. 2516 อัศวินจึงได้เริ่มเป็นที่รู้จักเล็กน้อยในฐานะพระเอกใหม่ที่แสดงร่วมกับ สมบัติ เมทะนี และ นัยนา ชีวานันท์ และเริ่มมีชื่อเสียงมากขึ้นจากภาพยนตร์เรื่อง "สตรีที่โลกลืม" (2518) ของ ชุติมา สุวรรณรัตน์ ในบทน้องชายของพระเอกซึ่งแสดงโดย สมบัติ เมทะนี จากนั้นจึงมีผลงานทางภาพยนตร์ต่อมาอีกหลายเรื่อง โดยส่วนใหญ่เป็นพระเอกร่วม, พระรอง และบทสมทบ บทพระเอกที่มีชื่อเสียงในภาพยนตร์ที่เขาแสดงคือเรื่อง "ชีวิตเลือกไม่ได้" (2524) ซึ่งแสดงร่วมกับ เปียทิพย์ คุ้มวงศ์, นิภาพร นงนุช และ อนุสรณ์ เตชะปัญญา อีกเรื่องหนึ่งคือ "วีระบุรุษกองขยะ"
อัศวิน ได้มีผลงานทางละครหลายเรื่อง โดยมักรับบทเป็นพระเอกส่วนใหญ่ เนื่องจากหน้าตาที่หล่อเหลาคมเข้มและรูปร่างดี ละครที่สร้างชื่อเสียงนอกจากเรื่องผู้ชนะสิบทิศ ยังมีเรื่อง "สวรรค์เบี่ยง" ในปี พ.ศ. 2521 ทางช่อง 9 โดยรับบทเป็น "คาวี" คู่กับ เดือนเต็ม สาลิตุล และมีผลงานทางละครตามมาอีกหลายเรื่องทางช่อง 3, ช่อง 5, ช่อง 7 และ ช่อง 9 อาทิ เช่น "นางสาวทองสร้อย, แม่ม่าย, มายา, กุหลาบไร้หนาม, อีสา ฯลฯ" ทางช่อง 9; "โรงแรมวิปริต, เงา, ลับแลใจ, นางแมวป่า" ทางช่อง 7 ส่วนเรื่องสุดท้ายที่แสดงเต็มตัวในบท "อุทัย" เมื่อปี พ.ศ. 2544 คือ "คมพยาบาท" ทางช่อง 7 และได้รับเชิญให้แสดงละครของเอ็กแซ็กซ์เรื่อง "ละอองดาว" ในปี พ.ศ. 2550 
อัศวินได้ผันตัวไปทำธุรกิจขายรถมือสอง เป็นดีเจวิทยุและเป็นตัวแทนผลิตภัณท์อาหารเสริม โดยสนใจชมมวยไทยเป็นงานอดิเรก 
อัศวิน มีอาการวูบฟุบหน้าลงไปกับโต๊ะหมดสติและทางครอบครัวนําส่งที่โรงพยาบาล จนเสียชีวิตเมื่อวันที่ 12 ตุลาคม พ.ศ. 2564 ที่โรงพยาบาลพระนั่งเกล้า จังหวัดนนทบุรี สิริรวมอายุ 74 ปี
ทางหลวงแผ่นดินหมายเลข 109

ทางหลวงแผ่นดินหมายเลข 109 สายแม่สรวย–ฝาง เป็นทางหลวงแผ่นดินสายหลักในการเดินทางระหว่างอำเภอฝาง อำเภอแม่อาย และอำเภอไชยปราการ จังหวัดเชียงใหม่ ไปยังอำเภอแม่สรวย จังหวัดเชียงราย มีระยะทาง 61.133 กม.
ประวัติ.
เดิมทางสายนี้เริ่มต้น ทางหลวงแผ่นดินหมายเลข 1 ที่ บ้านป่าสัก อำเภอแม่ลาว จังหวัดเชียงราย ผ่านอำเภอแม่ลาว อำเภอแม่สรวย จังหวัดเชียงราย และบรรจบกับทางหลวงแผ่นดินหมายเลข 107 ที่อำเภอฝาง จังหวัดเชียงใหม่ ก่อนที่ทางหลวงแผ่นดินหมายเลข 1019 (แม่สรวย-เวียงป่าเป้า-ดอยสะเก็ด) จะสร้างขึ้นในปี พ.ศ. 2513 และมีการรวมช่วง 25 กิโลเมตรแรก ตอน บ้านป่าสัก-แม่สรวย เข้ากับทางหลวงแผ่นดินหมายเลข 1019 แล้วกำหนดเป็นทางหลวงแผ่นดินหมายเลข 118 ในปี พ.ศ. 2537 ทางสายนี้จึงเหลือระยะทางจาก แม่สรวย-ฝาง เท่านั้น โดยถนนเส้นนี้เมื่อปี พ.ศ. 2501 พระบาทสมเด็จพระเจ้าอยู่หัวภูมิพลอดุลยเดช และ สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินเยือนประชาชนถิ่นทุรกันดารในเขตภาคเหนือโดยทั้งสองพระองค์ได้เสด็จผ่านถนนเส้นนี้ ซึ่งในขณะนั้นถนนเส้นนี้เป็นถนนที่เพิ่งตัดใหม่อยู่ด้วย
เขตควบคุม.
ทางหลวงแผ่นดินหมายเลข 109 แบ่งเขตควบคุมออกเป็น 2 ตอน ดังนี้
เขืองสยาม

เขืองสยามหรือเขืองแดง ชื่อวิทยาศาสตร์: "Smilax siamensis" เป็นไม้เลื้อยในวงศ์ Smilacaceae ลำต้นเป็นสันและมีหนามตรงหรืองอโค้ง ปลายใบเป็นตุ่ม เนื้อใบหนา สีเขียวเป็นมัน ด้านบนมีเส้นแขนงใบเป็นร่องลึก ดอกช่อ ผลกลม ออกดอกช่วงเดือนสิงหาคม – ตุลาคม เป็นไม้ถิ่นเดียวในประเทศไทย พบตามป่าดิบชื้น ทางภาคเหนือและภาคตะวันตก ใช้เป็นยาสมุนไพร พบครั้งแรกในประเทศไทยชื่อสปีชีส์ตั้งเป็นเกียรติแก่ประเทศไทย
วงศ์ข้าวเย็นเหนือ

วงศ์ข้าวเย็นเหนือ หรือ Smilacaceae เป็นวงศ์ของพืชมีดอก รวมอยู่ในวงศ์ Liliaceae แต่เคยแยกเป็นสปีชีส์ต่างหาก ลักษณะที่ต่างจากพืชชนิดอื่นในวงศ์ Liliaceae คือมีเซลล์เวสเซลที่แท้จริงในเนื้อเยื่อลำเลียง และมีเส้นใบเรียงแบบร่างแห ระบบ APG II ยังบันทึกให้วงศ์นี้จัดอยู่ในอันดับ Liliales ในกลุ่มพืชใบเลี้ยงเดี่ยว โดยมีสองสกุลคือ "Heterosmilax" และ "Smilax"
อนุกรมวิธาน.
ระบบ APG II ในปี ค.ศ. 2003 (ไม่เปลี่ยนแปลงจากระบบ APG ในปี ค.ศ. 1998) กำหนดให้วงศ์นี้อยู่ในอันดับ Liliales ในเคลดโมโนคอต (พืชใบเลี้ยงเดี่ยว) ก่อนหน้านี้เป็นวงศ์ที่มีสองสกุลคือ "Heterosmilax" และ "Smilax" แต่จากการศึกษาดีเอ็นเอแสดงให้เห็นว่า "Heterosmilax" เกิดขึ้นจาก "Smilax" และทั้งสองสกุลนี้ได้ถูกรวมเข้าด้วยกันแล้ว ส่งผลให้ "Smilax" เป็นสกุลเดียวในวงศ์ Smilacaceae ที่มีชนิดที่รู้จักประมาณ 210 สปีชีส์ พืชในวงศ์มีกำเนิดทั่วทั้งเขตร้อนและเขตอบอุ่นของโลก สมาชิกของวงศ์นี้มักจะมีรากที่มีเนื้อไม้และลำต้นแบบเถาวัลย์หรือไม้เถา โดยบางชนิดที่เป็นไม้เถาเนื้อแข็งนั้นมักจะมีหนาม ในขณะที่ชนิดอื่น ๆ เป็นไม้ล้มลุกคลุมพื้นดินและไม่มีหนาม
ลักษณะเฉพาะ.
สมาชิกของวงศ์นี้มีตั้งแต่ไม้ล้มลุกจนกระทั่งไม้เถาเนื้อแข็ง เติบโตจากเหง้าและมักมีหนามบนลำต้นและ/หรือบนใบ ใบไม้เป็นแบบเรียงสลับอย่างง่าย มีลักษณะขอบใบจักหนาม (spinose-serrate) สมาชิกบางพันธุ์ในวงศ์นี้มีใบคล้ายแผ่นหนัง (coriaceous) ลักษณะเส้นใบมีตั้งแต่เส้นใบรูปฝ่ามือจนถึงแบบร่างแห มือเกาะไม้เลื้อยคู่หนึ่งมักปรากฏขึ้นใกล้ฐานของก้านใบ ประเภทของช่อดอกสำหรับพืชในวงศ์นี้เป็นช่อซี่ร่ม ดอกเห็นไม่เด่นชัด สมมาตรตามรัศมี และไม่สมบูรณ์เพศ ประกอบด้วย กลีบรวม 6 กลีบ, เกสรตัวผู้ 6 อัน และเกสรตัวเมีย 3 อัน ผลของสมาชิกทั้งหมดในวงศ์ข้าวเย็นเหนือ (Smilacaceae) เป็นผลมีเนื้อหลายเมล็ด (เบอร์รี) มีจำนวน 1-3 เมล็ดต่อผล ต่อมน้ำต้อยตั้งอยู่ที่ฐานของกลีบรวม
สกุล.
สกุลทั้งสองในวงศ์มีดอกแยกเพศอยู่ต่างต้นและเกือบจะจำแนกไม่ออก แต่ดอกมีความแตกต่างกันอย่างชัดเจน ดอกของสกุล "Heterosmilax" มีลักษณะเชื่อมติดกันเป็นรูปหลอดทรงขวดลึกที่มีต่อมน้ำต้อยที่ยื่นออกมา และเกสรตัวผู้เชื่อมต่อกันที่ฐาน ในขณะที่ดอกของสกุล "Smilax" มักจะมีขนาดเล็ก ที่มีส่วนดอกที่ไม่ได้เชื่อมติดกัน "Smilax" เป็นสกุลที่ใหญ่กว่าและกระจายอย่างกว้างขวางกว่า "Heterosmilax" โดย "Heterosmilax" มีเพียงสิบสองสายพันธุ์ซึ่งอยู่เฉพาะในบริเวณประเทศจีน, ญี่ปุ่น, เขตร้อนของเอเชีย, สิงคโปร์, มาเลเซีย และหมู่เกาะใกล้เคียง
ทะเลสาบดอนฮวน

ดอนฮวน  คือทะเลสาบน้ำเค็มอยู่ที่บริเวณทิศตะวันออกของทวีปแอนตาร์กติกา ถูกค้นพบเมื่อปี 1961 โดยนักบินเฮลิคอปเตอร์สองคนที่มีชื่อว่า Lt Don Roe และ Lt John Hi 
โดยทะเลสาบดอนฮวนแห่งนี้ ถือว่าเป็นทะเลสาบที่มีขนาดเล็กและตื้นมาก อีกทั้งน้ำในทะเลสาบยังมีความเค็มเมื่อเทียบกับน้ำบนโลก อยู่ที่ระดับความเค็มถึง 42% ซึ่งถือว่ามีความเค็มมากที่สุดเป็นอันดับ 2 ของโลก ซึ่งความเค็มนี้ทำให้ทะเลสาบแห่งนี้ยังคงสภาพเป็นของเหลวอยู่แม้ในอุณหภูมิที่ต่ำกว่า -50 ° C เนื่องจากการแทรกแซงตัวของเกลือในโมเลกุลของน้ำ
1 จี

1 จี  เป็นชื่อย่อของมาตรฐานโทรศัพท์เคลื่อนที่ยุคแรก ทำงานโดยอาศัยสัญญาณแอนะล็อก ใช้สำหรับการโทรทางไกล คิดค้นและเริ่มใช้ในยุโรปเหนือ หรือประเทศในแถบคาบสมุทรสแกนดิเนเวีย คลื่นความถี่ที่เหมาะสมคือ 450 เมกะเฮิรตซ์ ซึ่งโทรศัพท์เคลื่อนที่รุ่นแรกของโลก คือโมโตโรลา ไดนาแท็ค รุ่น 8000X ก็ทำงานด้วยเครือข่าย 1 จีนี้เช่นกัน
โมโตเอ็กซ์

โมโตเอ็กซ์  เป็นสมาร์ตโฟน รุ่นเรือธง ผลิตโดยโมโตโรลา ในประเทศสหรัฐอเมริกา โดยถูกวางขายผ่านผู้ให้บริการเครือข่าย เวอไรซอน, เอทีแอนด์ที, สปรินต์, ทีโมบายล์ และยูเอสเซลลูลาร์ ในสหรัฐอเมริกา และโรเจอส์ไวร์เลฃส ในประเทศแคนาดา โดยโมโตเอ็กซ์จะวางขายในช่วงปลายเดือนสิงหาคม หรือต้นเดือนกันยายนนี้
โมโตโรลา โมโตเอ็กซ์ เป็นสมาร์ตโฟนรุ่นแรกของโมโตโรลา ที่ผลิตและประกอบในสหรัฐอเมริกา โดยผลิตในโรงงานเก่าของโนเกีย ที่ฟอร์ตเวิร์ท รัฐเท็กซัส โมโตเอ็กซ์ มีขนาดหน้าจอ 4.7 นิ้ว อโมเลด ความละเอียด 1280×720 พิกเซล (เอชดี 720p) ใช้ชิปเซ็ตโมโตโรลา เอ็กซ์8 ซึ่งประกอบด้วยควอล์คอมม์ สแนปดรากอน เอส4 โปร และซีพียูซิงเกิลคอร์ 2 ตัว โดยสแนปดรากอนประกอบด้วย ดูอัลคอร์ ไครท์ 300 ความเร็ว 1.7 จิกะเฮิรตซ์ และอาดรีโน 320 ควอดคอร์ ที่ 400 เมกาเฮิรตซ์ พื้นที่หน่วยความจำ 16 จิกะไบต์ และ 32 จิกะไบต์สำหรับรุ่นที่วางขายผ่านระบบออนไลน์ และแรม 2 จิกะไบต์
ท่าอากาศยานนานาชาติออกแลนด์

ท่าอากาศยานนานาชาติออกแลนด์  เป็นท่าอากาศที่ใหญ่ที่สุดในประเทศนิวซีแลนด์ด้วยจำนวนผู้โดยสารทั้งหมด 14,006,122 คน (7,769,207 ระหว่างประเทศและในประเทศ 6,236,915) ในปี 2011 
สายการบินและที่หมาย.
ท่าอากาศยานออกแลนด์แห่งนี้มีสายการบินให้บริการเที่ยวบินภายในประเทศ 26 เที่ยวบิน และ เที่ยวบินระหว่างประเทศ 49 เที่ยวบิน ทั้งในอเมริกาเหนือ, อเมริกาใต้, เอเชีย, โอเชียเนีย และ ตะวันออกกลาง
โชปูเฮนฮอกกี

โชปูเฮนฮอกกี  เป็นทีมฮอกกี้น้ำแข็งระดับอาชีพ ซึ่งตั้งฐานอยู่ในฮวีดูฟร์ ประเทศเดนมาร์ก ทีมนี้เป็นสมาชิกของเออิล-บังลีเกนซึ่งเป็นลีกฮอกกี้น้ำแข็งระดับสูงสุดในประเทศเดนมาร์ก และได้รับการก่อตั้งทีมขึ้นใน ค.ศ. 1966 ปัจจุบันได้มีการใช้ชื่อทีมว่าโชปูเฮนฮอกกีตั้งแต่ ค.ศ. 2011 และทำการแข่งขันในฮวีดูฟร์สกอยตีเฮ็ลอารีนา
ทั้งนี้ ลิขิต เนียมวัน ผู้เป็นนักกีฬาฮอกกี้น้ำแข็งทีมชาติไทย ได้เคยสร้างผลงานให้แก่ทีมนี้ในช่วง ค.ศ. 2007-2008 
ประวัติ.
ทีมนี้เดิมเป็นที่รู้จักกันในนาม"ฮวีดูฟร์วอลเวส" ซึ่งเป็นฉายาใหม่ในลีกฤดูกาล 2007-08 ส่วนชื่อทางการ"โทเทมโพฮีค" เป็นผลมาจากข้อตกลงของการให้การสนับสนุน ในวันที่ 29 มกราคม ค.ศ. 2009 สโมสรของจี รอบ แมกวิการ์ (แบรนดอน) ได้ถอนตัวออกจากเดนิชเอลิทชีเอน และได้มีการฟ้องล้มละลายในวันจันทร์ภายหลังจากสองผู้สนับสนุนหลักของทีมได้ทำการถอนตัว โดยหนึ่งในนั้นคือบริษัทให้บริการรถยนต์โทเทมโพ ที่ได้มีการยื่นฟ้องล้มละลาย และครั้งที่สองโดยบริษัทเครื่องใช้สำนักงานเอ็นอาร์จีสแกนดิเนเวีย ซึ่งมีการโต้แย้งด้านข้อตกลงการสนับสนุนของพวกเขา โดยกล่าวว่าทางผู้จัดการฝ่ายการตลาดและฝ่ายขายได้ลงนามไปโดยที่ทางเอ็นอาร์จีไม่ได้มีอำนาจและได้ทำการยื่นซองขาวไปแล้ว โดยผลที่ตามมา ทางสโมสรได้สูญเสียเงิน 2 ล้านโครนเดนมาร์ก (ประมาณ 428,000 ดอลลาร์แคนาดา) ในส่วนของรายได้
ยอป่า

ยอป่า หรือ ยอเถื่อน, กะมูดู, มูดู ชื่อวิทยาศาสตร์: "Morinda elliptica" เป็นไม้ยืนต้นในวงศ์ Rubiaceae เป็นไม้ยืนต้นขนาดเล็ก ผิวแตกเป็นร่องตามยาว สีเทาอมน้ำตาล ใบเดี่ยว ออกตรงข้าม ด้านบนเรียบเขียวเป็นมัน หลังใบสีอ่อนกว่าอมขาว ใบห่อมาด้านหน้าเล็กน้อย ดอกช่อ ดอกย่อยสีขาว ผลรวมเกือบกลม ผิวนูนเป็นปุ่มเมื่ออ่อน แก่แล้วจะเรียบ สีเขียวอมเทา สุกเป็นสีดำ ผลเป็นอาหารสัตว์ ใบใช้ทำอาหารได้เช่นเดียวกับยอบ้าน
อิม ซึล-อง

อิม ซีล-อง (เกาหลี: ; เกิด 11 พฤษภาคม ค.ศ. 1987) หรือชื่อในการแสดงว่า ซึล-อง เป็นนักร้องและนักแสดงชาวเกาหลีใต้ เขาเปิดตัวเป็นนักร้องใน ค.ศ. 2008 ในฐานะสมาชิกทูเอเอ็ม และเปิดตัวการแสดงใน ค.ศ. 2010 ด้วยละครเกาหลี "Personal Taste" และมีบทบาทในซีรีส์ "Hogu’s Love" (2015)
ชีวิตช่วงต้นและการศึกษา.
อิมเริ่มศึกษาด้านภาพยนตร์และการแสดงที่มหาวิทยาลัยแทจิน สาขาวิชาศิลปะการละครและทัศนศิลป์ จากนั้นจึงเป็นนักศึกษาในมหาวิทยาลัยคย็องฮี สาขาวิชาการจัดการวัฒนธรรมและศิลปะ บัณฑิตวิทยาลัยธุรกิจ ในขณะที่เป็นสมาชิกทูเอเอ็ม
อาชีพ.
เปิดตัว.
ซึลอง เปิดตัวกับวงทูเอเอ็มในปี 2008
พงษ์นภา ดัสกร

พงษ์นภา ดัสกร เกิดเมื่อวันที่ 26 มกราคม พ.ศ. 2515 มีชื่อเล่นว่า เอ๋ เป็นนักแสดงชาวไทย
ประวัติ.
พงษ์นภา ดัสกร เป็นบุตรสาวของ นายสมพงษ์ กลิ่นเกลี้ยง ซึ่งเป็นพี่ชายของ ดามพ์ ดัสกร และเธอเคยแสดงละครกับค่ายดาราวีดีโอ (ช่อง 7)
เล็ก บุนนาค

เล็ก บุนนาค เป็นธิดาของเจ้าพระยาสุรวงษ์ไวยวัฒน์ (วร บุนนาค) กับท้าวศรีสุนทรนาฏ (แก้ว พนมวัน ณ อยุธยา) และเป็นพระชนนีของพระนางเจ้าสุวัทนา พระวรราชเทวีในพระบาทสมเด็จพระมงกุฎเกล้าเจ้าอยู่หัว
ประวัติ.
เล็ก เป็นธิดาคนเล็กของเจ้าพระยาสุรวงษ์ไวยวัฒน์ (วร บุนนาค) ที่เกิดกับท้าวศรีสุนทรนาฏ (แก้ว พนมวัน ณ อยุธยา) ซึ่งทั้งบิดาและมารดามาจากตระกูลขุนนาง จำเดิมท้าวศรีสุนทรนาฏผู้มารดาได้กำพร้าบิดามาแต่เยาว์วัยเพราะบิดาถูกทำร้ายจนถึงแก่ความตายขณะปฏิบัติหน้าที่ในกัมพูชา ท้าวศรีสุนทรนาฏจึงเข้ามาอยู่ในอุปการะในสมเด็จเจ้าพระยาบรมมหาศรีสุริยวงศ์ (ช่วง บุนนาค) และได้ตกเป็นอนุภริยาของเจ้าพระยาสุรวงษ์ไวยวัฒน์ (วร บุนนาค) จนมีบุตรด้วยกันสองคน เล็กมีพี่สาวร่วมบิดามารดาคือคุณหญิงมณี พิพิธภัณฑ์วิจารณ์ ครั้นเวลาต่อมาท้าวศรีสุนทรนาฏได้สมรสใหม่กับหลวงอำนาจณรงค์ราญ (หม่อมราชวงศ์ยัน พนมวัน) เล็กมีน้องชายต่างบิดาคือหม่อมหลวงต่อ พนมวัน แม้เธอจะเป็นธิดาที่เกิดแต่อนุภริยา แต่ก็ได้รับการศึกษาอย่างดีโดยสำเร็จการศึกษาจากโรงเรียนแห่งหนึ่งในเมืองปีนัง
เล็กถือเป็นดรุณีแรกรุ่นที่มีรูปลักษณ์สวยงาม ครั้นเวลาต่อมาได้เป็นภริยาของพระยาอภัยภูเบศร (เลื่อม อภัยวงศ์) ได้ไม่ช้านาน สามีก็สมรสกับสตรีตามความเห็นชอบของบิดามารดาขณะที่เล็กยังตั้งครรภ์ เมื่อการณ์เป็นเช่นนั้นเล็กจึงออกจากเคหาสน์ของสามีกลับมาอยู่กับท้าวศรีสุนทรนาฏ และให้กำเนิดธิดา ณ บ้านคลองบางหลวงของมารดา ท้าวศรีสุนทรนาฏจึงตั้งนามแก่ธิดานั้นว่า "เครือแก้ว" และเรียกโดยทั่วไปว่า "ติ๋ว" ที่ต่อมาได้รับการสถาปนาขึ้นเป็นพระนางเจ้าสุวัทนา พระวรราชเทวีในรัชกาลที่ 6
เล็กสมรสหนที่สองกับหลวงบริหารยุคลบาท (แหวน จารุดุล) มีบุตร-ธิดาด้วยกัน 4 คน ได้แก่
เล็กเสียชีวิตปีใดไม่ปรากฏ ทราบแต่เพียงว่าขณะนั้นพระนางเจ้าสุวัทนา พระวรราชเทวียังเยาว์ชันษา ท้าวศรีสุนทรนาฏจึงอุปการะหลานสาวสืบมา พระนางเจ้าสุวัทนา พระวรราชเทวีจึงเข้ามาประจำกับยายและเข้ารับราชการในราชสำนัก
โมกเครือ

โมกเครือ หรือ เครือไส้ตัน ย่านไส้บิก เดือเครือ ชื่อวิทยาศาสตร์: "Aganosma marginata" เป็นไม้เลื้อยมีเนื้อไม้ในวงศ์ Apocynaceae ลำต้นเรียบ เปลือกสีน้ำตาลเข้ม มียางสีขาว ใบเดี่ยว ก้านใบสีเขียวอมเหลือง แผ่นใบสีเขียวเป็นมัน ดอกช่อ กลีบดอกเป็นหลอดสีขาว ผลรวมมีผลย่อย 2 ผล เป็นฝักยาว สีเขียวเรียบเป็นมัน แก่แล้วเป็นสีดำ แตกตามความยาวของฝัก เมล็ดแบน มีครีบสีขาวปลิวไปตามลมได้ 
โมกเครื่อเป็นพืชสมุนไพร ต้นใช้รักษาโรคประดง แก้พิษฝีภายใน รากใช้บำรุงกำลัง แก้ไตพิการ ตับพิการ ขับระดู ใบเป็นส่วนผสมในยารักษาฝีและริดสีดวงทวาร
เมา (พรรณไม้)

เมา หรือ หว้าดง, ขะเมา (ชื่อวิทยาศาสตร์: "Eugenia grandis") เป็นไม้ยืนต้นในวงศ์ Myrtaceae เปลือกลำต้นสีเทาแกมน้ำตาลหรือเทาแกมขาว ขรุขระ แตกเป็นรูปเหลี่ยม หนา เปลือกชั้นในสีน้ำตาล ใบเดี่ยว ดอกช่อ สีขาว ออกใกล้ปลายกิ่ง ผลเดี่ยว สีเขียว มีเมล็ดเดียว เป็นอาหารของค้างคาว
คณะทัศนมาตรศาสตร์ มหาวิทยาลัยรามคำแหง

คณะทัศนมาตรศาสตร์ มหาวิทยาลัยรามคำแหง เดิมเป็นหน่วยงานในสังกัด สถาบันวิทยาสตร์สุขภาพ มหาวิทยาลัยรามคำแหง ได้พัฒนามาจากหลักสูตรทัศนมาตรศาสตรบัณฑิต สาขาวิชาทัศนมาตรศาสตร์ ซึ่งเป็นสถาบันอุดมศึกษาแห่งแรกของประเทศที่ให้ความสำคัญด้านการแพทย์ด้านสายตาและสุขภาพตาโดยเน้นการดูแล แก้ไข และป้องกันสุขภาพของระบบการมองเห็น ซึ่งรวมตั้งแต่สุขภาพของลูกตาไปจนถึงอวัยวะที่อยู่รอบ ๆ เช่นระบบกล้ามเนื้อ กระดูก และระบบประสาท ที่เกี่ยวเนื่องกับระบบการเห็น เป็นหลักสูตร 6 ปีและ มีการผลิตบุคลากรสาขาวิชาทัศนมาตรศาสตร์ ในระดับปริญญาบัณฑิตเมื่อปีเปิดสอนมาแล้วถึง 17 ปี โดยความร่วมมือกับมหาวิทยาลัยอินเดียน่า ประเทศสหรัฐอเมริกา และอีกหลายมหาวิทยาลัยที่ส่งผู้เชียวชาญด้านทัศนมาตรศาสตร์ ระดับโลกมาสอนนักศึกษา และผลิตบัณฑิตสาขาวิทยาศาสตร์สุขภาพ มาอย่างต่อเนื่อง
หน่วยงานและหลักสูตร.
คณะทัศนมาตรศาสตร์ ประกอบด้วย 1ภาควิชา เปิดการเรียนการสอนในระดับปริญญาตรีใน 1สาขาวิชาชีพ 
ที่ตั้ง.
การเรียนการสอนในสาขาทัศนมาตรศาสตร์ แรกเริ่มใช้สถานที่ของ สถาบันวิทยาศาสตร์สุขภาพ มหาวิทยาลัยรามคำแหง ชั้น 1-3 อาคารสุโขทัย ปัจจุบัน สถานที่จัดการเรียนการสอนและปฏิบัติการยังคงอยู่ที่เดิม แต่มหาวิทยาลัยรามคำแหงได้มีมติให้ยุบสถาบันวิทยาศาสตร์สุขภาพแล้วจัดตั้งเป็นคณะทัศนมาตรศาสตร์
วีรชัย พุทธวงศ์

รองศาสตราจารย์ ดร.วีรชัย พุทธวงศ์ (ชื่อเล่น อ๊อด) เป็นอาจารย์และนักวิชาการสาขาเคมีอินทรีย์มหาวิทยาลัยเกษตรศาสตร์ เป็นผู้ช่วยอธิการบดีฝ่ายนวัตกรรมและกิจการเพื่อสังคม มหาวิทยาลัยเกษตรศาสตร์
ประวัติ.
เกิดวันที่ 12 เมษายน พ.ศ. 2516 จบการศึกษาระดับปริญญาตรี วิทยาศาสตร์บัณฑิต จากมหาวิทยาลัยสงขลานครินทร์ ใน พ.ศ. 2538 ระดับปริญญาโท วิทยาศาสตร์มหาบัณฑิต จากคณะวิทยาศาสตร์ มหาวิทยาลัยเชียงใหม่ พ.ศ. 2541 และระดับปริญญาเอก วิทยาศาสตร์ดุษฎีบัณฑิต สาขาเคมีอินทรีย์ ด้วย โครงการปริญญาเอกกาญจนาภิเษก (The Royal Golden Jubilee Ph.D programme) รุ่นที่ 1 จากมหาวิทยาลัยเชียงใหม่ ร่วมกับ University of Wollongong ประเทศออสเตรเลีย ปี พ.ศ. 2544
สำเร็จการวิจัยระดับหลังปริญญาเอกสาขาเคมีของผลิตภัณฑ์ธรรมชาติ (Natural Products Chemistry) ณ National Institute of Environmental Studies ประเทศญี่ปุ่น ปี พ.ศ. 2546 และในปี พ.ศ. 2547 ได้รับวุฒิบัตรสาขาผู้ประกอบการด้านวิทยาศาสตร์ (Certificate in Science Entrepreneurship) จากคณะวิทยาศาสตร์ จุฬาลงกรณ์มหาวิทยาลัย เป็นการเรียนการสอนร่วมกับ National University of Singapore
รองศาสตราจารย์วีรชัยได้รับราชการเป็นข้าราชการพลเรือนในสถาบันอุดมศึกษา ตั้งแต่ปี พ.ศ. 2541 ที่มหาวิทยาลัยแม่โจ้ ด้วยทุนส่งเสริมความรู้ความสามารถพิเศษของทบวงมหาวิทยาลัย(ปัจจุบันคือ กระทรวงการอุดมศึกษา วิทยาศาสตร์ วิจัยและนวัตกรรม) ในระหว่างที่ศึกษาระดับปริญญาโทสาขาเคมี ที่คณะวิทยาศาสตร์ มหาวิทยาลัยเชียงใหม่ โดยมีคำสั่งให้บรรจุเป็นข้าราชการรับใช้ทุนที่มหาวิทยาลัยแม่โจ้ จ. เชียงใหม่ ก่อนลาออกมาเป็นพนักงานมหาวิทยาลัย ที่ มหาวิทยาลัยเกษตรศาสตร์ กำแพงแสน ในปี พ.ศ. 2551 ด้วยเหตุผลย้ายมาอยู่กับครอบครัว 
ต่อมาได้เข้ามามีบทบาทเป็นแกนนำพนักงานมหาวิทยาลัย และเลขาธิการ ศูนย์ประสานงานบุคลากรในสถาบันอุดมศึกษาของรัฐ ด้วยปัญหาเรื่อง ความไม่เป็นธรรมของพนักงานมหาวิทยาลัย รองศาสตราจารย์วีรชัยเป็นแกนนำคนสำคัญในการเรียกร้องสิทธิเรื่องค่าตอบแทนตำแหน่งทางวิชาการของพนักงานมหาวิทยาลัย และเป็นบุคคลที่มีบทบาทในการเรียกร้องความเป็นธรรมให้กับพนักงานมหาวิทยาลัยอย่างต่อเนื่อง บทบาทสำคัญในฐานะเลขาธิการศูนย์ประสานงานบุคลากรในสถาบันอุดมศึกษาของรัฐคือ การเรียกร้องสิทธิสวัสดิการรักษาพยาบาลของบุคลากรในสถาบันอุดมศึกษา กลุ่มที่ไม่ใช่ข้าราชการ
รองศาสตราจารย์วีรชัย เริ่มเข้ามามีชื่อเสียงในสื่อทุกแขนง ทางด้านวิทยาศาสตร์และเทคโนโลยี สื่อมวลชนจะเรียก "อ.อ๊อด ม. เกษตรศาสตร์" เหตุการณ์ที่ทำให้ประชาชนรู้จักอย่างกว้างขวางมากที่สุดคือ กรณีร่วมกับนักข่าวเปิดเผยกลไฟไหม้ปริศนา ที่จังหวัดพัทลุง และเหตุการไฟปริศนาตามจังหวัดต่างๆทั่วประเทศ กรณีพิสูจน์นำมันเครื่องดัง จนนำไปสู่การดำเนินคดี การพิสูจน์กระทะโคเรียคิง จนนำไปสู่การดำเนินคดี และการเฉลยพิสูจน์กรณีความเชื่อที่ไม่ถูกต้องในสังคมไทย เรื่อยมาจนถึงปัจจุบัน
หมู่บ้านจะปยี

หมู่บ้านจะปยี (อักษรละติน: Kyet Pyay) เป็นหมู่บ้านแห่งหนึ่งในประเทศพม่าซึ่งเป็นที่ตั้งของกรุงเนปยีดอ หมู่บ้านจะปยีตั้งอยู่ในเมืองปยินมะนาอดีตเมืองหลวงของประเทศพม่าก่อนที่พม่าจะย้ายไปที่กรุงเนปยีดอ ซึ่งหมู่บ้านจะปยีตั้งอยูในภาคมัณฑะเลย์ หมู่บ้านจะปยีตั้งอยู่ในพิกัด 19.744833,96.120261
ถนนเรารักในหลวง

ถนนเรารักในหลวง  หรือซอยสุขุมวิท 24 (Thanon Sukhumvit 24) ตั้งอยู่ในช่วงปากซอยสุขุมวิท 24 ฝั่งรถไฟฟ้าบีทีเอส มาถึงทางแยกไปซอยสุขุมวิท 22 โดยสงวนสิทธิ์ให้เป็นของแผ่นดิน ที่มาของชื่อถนนแห่งนี้ เริ่มต้นจากนายธานินทร์ พันธ์ประภากิจ ประธานบริษัท ทาสของแผ่นดิน จำกัด ในฐานะเจ้าของซอยสุขุมวิท 24 และโรงแรมเพรสซิเดนท์ ปาร์ค ได้เปิดเผยว่าเดิมซอยสุขุมวิท 24 เป็นถนนส่วนบุคคล แต่ภายหลังที่ได้ดำเนินชีวิตตามรอยเบื้องพระยุคลบาทของพระบาทสมเด็จพระมหาภูมิพลอดุลยเดชมหาราช จนประสบความสำเร็จ แล้วเกิดความศรัทธาในใจ ที่ในหลวงทรงเหนื่อยกว่าใครในการรักษาแผ่นดินให้คนไทยได้อยู่อย่างสบาย 
"ผมจึงเล็งเห็นว่า เมื่อแผ่นดินไม่ใช่ของเรา ถนนนี้ก็ไม่ใช่ของเรา แต่เป็นของในหลวงพระองค์ท่าน จึงเปิดถนนและเปลี่ยนชื่อใหม่เพื่อถวายเป็นพระราชกุศล ซึ่งนับเป็นถนนแรกในประเทศไทยที่ใช้ชื่อนี้ โดยคนในซอยสุขุมวิท 24 ต่างยินดีพร้อมใจให้เปลี่ยน และเห็นได้ชัดเจนว่าตั้งแต่เปลี่ยนชื่อมาเป็นถนนเรารักในหลวง สิ่งดีๆ เกิดขึ้นมากมาย ไม่ว่าจะเป็นการที่ทุกคนรักษาความสะอาดในพื้นที่ตัวเองมากขึ้น หรือร่วมใจกันทำในสิ่งดีที่เป็นประโยชน์แก่บ้านเมืองและส่วนรวม"
บุญถึง ผลพานิชย์

บุญถึง ผลพานิชย์ (เกิด 16 มิถุนายน พ.ศ. 2487) อดีตรัฐมนตรีช่วยว่าการกระทรวงศึกษาธิการ อดีตสมาชิกสภาผู้แทนราษฎรจังหวัดนครราชสีมา 2 สมัย และอดีตสมาชิกสภาผู้แทนราษฎร แบบบัญชีรายชื่อ ปัจจุบันเป็นสมาชิกกลุ่มพลังโคราช สังกัดพรรคพลังประชารัฐ
ประวัติ.
นายบุญถึง ผลพานิชย์ เกิดเมื่อวันที่ 16 มิถุนายน พ.ศ. 2487 เป็นบุตรของนายเล็ก และนางสุบิน ผลพานิชย์ สำเร็จการศึกษาระดับประกาศนียบัตรวิชาชีพ จาก โรงเรียนพาณิชยการพระนคร (มหาวิทยาลัยเทคโนโลยีราชมงคลพระนคร วิทยาเขตพณิชยการพระนคร ในปัจจุบัน)
งานการเมือง.
อดีตเคยเป็นสมาชิกสภาจังหวัด ใน พ.ศ. 2526 ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดนครราชสีมา ในการเลือกตั้ง พ.ศ. 2529 และได้รับเลือกติดต่อกัน จนถึง พ.ศ. 2531 รวม 2 สมัย 
บุญถึง เคยเป็นรองเลขาธิการนายกรัฐมนตรี ฝ่ายการเมืองในปี พ.ศ. 2531 ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ เมื่อ พ.ศ. 2533 ในรัฐบาลพลเอกชาติชาย ชุณหะวัณ
บุญถึง ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 56 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานายปองพล อดิเรกสาร ลาออก บุญถึงจึงได้รับเลื่อนขึ้นมาเป็นแทน
ในปี พ.ศ. 2548 ได้รับแต่งตั้งเป็นที่ปรึกษารัฐมนตรีว่าการกระทรวงการคลัง (สมคิด จาตุศรีพิทักษ์)
สมาชิกสภาผู้แทนราษฎร.
บุญถึง ผลพานิชย์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
เทศกาลบง

บง หรือ เทศกาลบง (; โรมาจิ: "Obon"; ชาวญี่ปุ่นนิยมออกเสียง "โอะบง") เป็นประเพณีของชาวญี่ปุ่นที่นับถือศาสนาพุทธ ซึ่งจะตรงกับวันที่ 13–15 สิงหาคม ยกเว้นในภูมิภาคคันโต จะจัดขึ้นในช่วงวันที่ 13–16 กรกฎาคม โดยที่ชาวญี่ปุ่นเชื่อกันว่าช่วงเวลาดังกล่าวบรรดาวิญญาณของบรรพบุรุษจะกลับมาจากนรกภูมิ และจะมีการจุดไฟรอรับที่หน้าบ้าน จัดสำรับอาหารเลี้ยง การละเล่น ในวันสุดท้ายของเทศกาลจะมีการจุดไฟเพื่อส่งวิญญาณกลับ
ประวัติ.
ในสมัยพุทธกาล พระโมะกุเร็ง หรือพระมหาโมคคัลลานะ ซึ่งชาวญี่ปุ่นเชื่อว่าเป็นพระผู้ยิ่งใหญ่เหนือใครในโลก เป็นผู้กำพร้ามารดา ต่อมาได้บวชเป็นพระภิกษุ และฝึกสมาธิตนเองจนสามารถเห็นนรกเห็นสวรรค์ ครั้นได้ท่องไปในเมืองนรกได้พบกับมารดาของตนเอง กำลังตกระกำลำบากต้องอด ๆ อยาก ๆ น่าเวทนา เมื่อพระโมะกุเร็งมีโอกาสได้เข้าเฝ้าพระพุทธเจ้า จึงได้เล่าเรื่องราวที่ได้พบมารดาของตนให้แก่พระพุทธเจ้าเพื่อให้พระพุทธเจ้าได้ชี้ทางช่วยบรรเทาความทุกข์ทรมานของมารดา เมื่อได้ฟังเรื่องราวพระพุทธเจ้าได้กล่าวแก่พระโมะกุเร็งว่า "ดูกรโมะกุเร็ง ไม่ใช่ว่าจะคิด ช่วยแต่เฉพาะคนคนเดียว ไม่ใช่ว่าจะคิดช่วยแต่แค่มารดาของตนแต่เพียงอย่างเดียว จงคิดช่วย ไปถึงบุคคลอื่น ๆ ทุกคนที่ได้ตายไปครั้งก่อน ๆ ที่ไม่ใช่ญาติของเราก็ตาม ท่านจงอุทิศส่วน กุศลและแผ่เมตตาให้กับเขาเหล่านั้นทุกคนเสียด้วย"
เรื่องราวของพระโมะกุเร็งทำให้เกิดประเพณีบงขึ้นในวัฒนธรรมญี่ปุ่น อันมีจุดมุ่งหมายที่สำคัญที่จะปฏิบัติต่อบรรพบุรุษที่ล่วงลับไปแล้ว คือ ต้อนรับ กินอาหาร พักผ่อน และส่งกลับ ในการต้อนรับดวงวิญญาณอาจแตกต่างกันในแต่ละครอบครัวเกี่ยวกับสถานที่ เช่น ท่าน้ำ หน้าบ้าน หรือไปรับที่สุสาน
สะเบต หลีเหร็ม

สะเบต หลีเหร็ม (2 กันยายน พ.ศ. 2484 – 7 กรกฎาคม พ.ศ. 2558) อดีตสมาชิกสภาผู้แทนราษฎรจังหวัดสงขลา 1 สมัย
ประวัติ.
นายสะเบต หลีเหร็ม เป็นบุตรของนายเสะ และนางตีหา หลีเหร็ม เกิดเมื่อวันที่ 2 กันยายน พ.ศ. 2484 ที่ตำบลป่าชิง อำเภอจะนะ จังหวัดสงขลา สำเร็จการศึกษาระดับประถมศึกษาปีที่ 4 สมรสกับนางเต๊ะ หลีเหร็ม มีบุตร-ธิดา 4 คน คือ 
1.นางสุบ๊ะ มาลินี รับราชการครู 
2.นางสุน๊ะ ยามาเจริญ ธุรกิจส่วนตัว 
3.นายสุเดช หลีเหร็ม กำนันตำบลคู อำเภอจะนะ จังหวัดสงขลา (ปัจจุบัน) 
4.นายสุนันท์ หลีเหร็ม ธุรกิจส่วนตัว 
นายสะเบต เสียชีวิตด้วยโรคชรา ที่ตำบลคู อำเภอจะนะ จังหวัดสงขลา เมื่อวันที่ 7 กรกฎาคม พ.ศ. 2558 สิริอายุรวม 73 ปี
งานการเมืองและสังคม.
อดีตเคยเป็นกำนันตำบลคู อำเภอจะนะ สงขลา 
สะเบตลงเลือกตั้งสมาชิกสภาผู้แทนราษฎร ครั้งแรกใน พ.ศ. 2518 แต่ได้รับเลือกตั้งในเดือนมีนาคม พ.ศ. 2535 สังกัดพรรคความหวังใหม่ ซึ่งได้รับเลือกตั้งในครั้งแรก และครั้งเดียว 
ผู้ก่อตั้ง โรงเรียนจะนะชนูปถัมภ์ ตำบลคู อำเภอจะนะ สงขลา 
อดีตคณะที่ปรึกษาจุฬาราชมนตรี 
อดีตคณะกรรมการบริหารกองทุน โรงไฟฟ้าจะนะ[] 
สมาชิกสภาผู้แทนราษฎร.
สะเบต หลีเหร็ม ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
รัฐสภากลางเบลเยียม

รัฐสภากลางเบลเยียม  เป็นสภานิติบัญญัติระดับชาติของราชอาณาจักรเบลเยียม ใช้ระบบสองสภา ประกอบด้วยสภาผู้แทนราษฎร  กับวุฒิสภา  
สภาผู้แทนราษฎร.
สภาผู้แทนราษฎรมีการประชุมสภาที่อาคารรัฐสภา "ปาแลเดอลานาซียง"  ณ กรุงบรัสเซลส์ ผู้ที่จะสมัครเข้ารับการเลือกตั้งเป็นสมาชิกสภาจะต้องมีอายุอย่างน้อย 21 ปีบริบูรณ์ เป็นบุคคลสัญชาติเบลเยียม และพำนักอยู่ในประเทศเบลเยียม
ที่นั่งในสภาผู้แทนราษฎรมีจำนวนรวมทั้งสิ้น 150 ที่นั่ง โดยเลือกตั้งจาก 11 เขตเลือกตั้ง เขตเลือกตั้งแต่ละเขตนั้นจะแบ่งตามเขตภาษาที่ใช้ในเบลเยียม ได้แก่ 5 เขตในแคว้นเฟลมิช (79 ที่นั่ง) 5 เขตในแคว้นวอลลูน (49 ที่นั่ง) และเขตที่ใช้สองภาษา คือ บรัสเซลส์-ฮัลเลอ-ฟิลโฟร์เดอ (22 ที่นั่ง) แต่ละเขตจะสอดคล้องกับเขตจังหวัด ยกเว้นในกรณีของเขตเลือกตั้งในเลอเฟิน (ซึ่งเป็นส่วนหนึ่งของจังหวัดเฟลมิชบราบันต์) และบรัสเซลส์-ฮัลเลอ-ฟิลโฟร์เดอ
ในแต่ละเขตเลือกตั้งจะมีจำนวนสมาชิกผู้แทนราษฎรตามสัดส่วนประชากรทั้งหมด (ไม่ได้คำนวณเฉพาะจากผู้มีสิทธิ์เลือกตั้ง) เป็นจำนวนตั้งแต่ 4 คนสำหรับจังหวัดลักเซมเบิร์ก ไปจนถึง 24 คนสำหรับจังหวัดแอนต์เวิร์ป โดยมีการกำหนดเกณฑ์ขั้นต่ำที่ร้อยละ 5 (คะแนนเสียงต่ำสุด) เขตเลือกตั้งทั้งหมดในเบลเยียมนั้นจะใช้ภาษาใดภาษาหนึ่ง โดยแบ่งตามเขตภาษา ยกเว้นในสองเขต ได้แก่ บรัสเซลส์-ฮัลเลอ-ฟิลโฟร์เดอและเลอเฟินซึ่งครอบคลุมเทศบาลที่ใช้ทวิภาษา (ฝรั่งเศสและดัตช์) 19 เขตเทศบาลในแคว้นนครหลวงบรัสเซลส์ และกว่า 35 เขตเทศบาลที่ใช้ภาษาดัตช์ในเขตจังหวัดเฟลมิชบราบันต์ ซึ่งรวมถึง 7 เขตเทศบาลที่มีการอำนวยความสะดวกแก่ประชาชนผู้ใช้ภาษาฝรั่งเศส
สมาชิกสภาผู้แทนราษฎรในปัจจุบันนั้นมาจากการเลือกตั้งครั้งล่าสุดเมื่อวันที่ 26 พฤษภาคม ค.ศ. 2019
วุฒิสภา.
ตั้งแต่ ค.ศ. 2014 เป็นต้นมา วุฒิสภาประกอบด้วยสมาชิกจำนวน 60 คน โดยแบ่งตามที่มาได้สองประเภท ได้แก่ สมาชิกวุฒิสภาที่มาจากการแต่งตั้งและสมาชิกวุฒิสภาที่มาจากการเลือกตั้งของรัฐบาลท้องถิ่น 
สมาชิกวุฒิสภาที่มาจากการเลือกตั้งทั้ง 50 ที่นั่งนั้นประกอบด้วยจากรัฐบาลเฟลมิชจำนวน 29 คน รัฐบาลประชาคมฝรั่งเศสจำนวน 10 คน รัฐบาลวอลลูนจำนวน 8 คน รัฐบาลแคว้นนครหลวงบรัสเซลส์จำนวน 2 คน และรัฐบาลประชาคมผู้พูดภาษาเยอรมันจำนวน 1 คน ส่วนสมาชิกวุฒิสภาที่มาจากการแต่งตั้งประกอบด้วยสมาชิกจำนวน 10 คนที่แต่งตั้งโดยสมาชิกวุฒิสภาทั้ง 50 คน คุณสมบัติของผู้ดำรงตำแหน่งจะต้องเหมือนกันกับวุฒิสภา
ในอดีต ตำแหน่งวุฒิสภาจะเป็นของบุรุษเท่านั้น เนื่องจากสตรีถูกข้ามจากลำดับการสืบสันตติวงศ์ แต่ตั้งแต่ ค.ศ. 1991 จนถึงก่อน ค.ศ. 2014 หลังจากการแก้กฎหมายแล้ว ทำให้เจ้าหญิงอัสตริด, เจ้าชายฟิลิป และเจ้าชายโลร็องนั้นสามารถเป็นสมาชิกได้ แต่พระองค์จะไม่มีสิทธิเข้าร่วมในการออกเสียง แม้ว่าพระองค์จะมีพระราชสิทธิ์ตามกฎหมายก็ตาม 
วุฒิสภาประชุมกันที่อาคารรัฐสภา ณ กรุงบรัสเซลส์
วิจิตร สุคันธพันธุ์

วิจิตร สุคันธพันธุ์ (1 ธันวาคม พ.ศ. 2474 – 23 มีนาคม พ.ศ. 2543) อดีตสมาชิกสภาผู้แทนราษฎรจังหวัดสงขลา 1 สมัย
ประวัติ.
วิจิตร สุคันธพันธุ์ เกิดเมื่อวันที่ 1 ธันวาคม พ.ศ. 2474 เป็นบุตรของนายขวด กับ นางเลี่ยน สุคันธพันธุ์ สำเร็จการศึกษา นิติศาสตรบัณฑิต
การทำงาน.
วิจิตรมีอาชีพเป็นทนายความ และเคยทำงานในกรมสรรพากร กระทรวงการคลัง
งานการเมือง.
วิจิตร ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคประชาธิปัตย์ และได้รับเลือกตั้งเพียงครั้งเดียว 
สมาชิกสภาผู้แทนราษฎร.
วิจิตร สุคันธพันธุ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
ราชอาณาจักรมอนเตเนโกร

ราชอาณาจักรมอนเตเนโกร  เป็นรัฐราชาธิปไตยในยุโรปตะวันออกเฉียงใต้ ตั้งอยู่ในพื้นที่ประเทศมอนเตเนโกรในปัจจุบัน ราชอาณาจักรดำรงอยู่ในช่วงเวลาเดียวกับสมัยแห่งความวุ่นวายภายในคาบสมุทรบอลข่านและสงครามโลกครั้งที่หนึ่ง ในทางนิตินัยแล้วราชอาณาจักรปกครองด้วยระบอบราชาธิปไตยภายใต้รัฐธรรมนูญ แต่ในทางปฏิบัติมีลักษณะเป็นสมบูรณาญาสิทธิราชย์ เมื่อวันที่ 28 พฤศจิกายน ค.ศ. 1918 หลังจากการสิ้นสุดลงของสงครามโลกครั้งที่หนึ่ง สมัชชาพอดกอรีตซาได้ประกาศรวมชาติเข้ากับราชอาณาจักรเซอร์เบีย และเปลี่ยนสถานะเป็นราชอาณาจักรแห่งชาวเซิร์บ โครแอต และสโลวีนในอีกสามวันต่อมาเมื่อวันที่ 1 ธันวาคม ค.ศ. 1918 การรวมชาติกับเซอร์เบียในครั้งนี้กินเวลาเกือบ 88 ปี จวบจนกระทั่งใน ค.ศ. 2006
ประวัติศาสตร์.
เจ้าชายนิกอลาแห่งมอนเตเนโกรประกาศราชอาณาจักรมอนเตเนโกรในเซตีเญ เมื่อวันที่ 28 สิงหาคม 1910 ยกระดับประเทศจากระดับราชรัฐ กษัตริย์นิกอลาที่ 1 ปกครองประเทศในฐานะเจ้าชายตั้งแต่ปี 1860 และทรงได้ริเริ่มการปฏิรูปหลายครั้งในช่วงต้นศตวรรษที่ 20 เช่น การออกรัฐธรรมนูญและสกุลเงินใหม่ เปอเปอร์มอนเตเนโกร
มอนเตเนโกรเข้าร่วมสงครามบอลข่านครั้งที่หนึ่งในปี 1912 โดยหวังว่าจะได้ส่วนแบ่งในพื้นที่รูเมเลียที่อยู่ภายใต้การควบคุมของออตโตมันแห่งสุดท้าย มอนเตเนโกรได้ดินแดนเพิ่มเติมโดยแยกแซนด์ชากกับเซอร์เบียในวันที่ 30 พฤษภาคม 1913 แต่มอนเตเนโกรต้องละทิ้งเมืองอิชโคดราที่เพิ่งยึดได้ 
(ชกาดาร์ ปัจจุบัน ชกอเดอร์) ส่งไปยังรัฐใหม่ของแอลเบเนียในเดือนพฤษภาคม 1913 ตามการยืนกรานของมหาอำนาจ Esad Pasha ทำข้อตกลงที่จะยอมจำนนเมืองนี้ให้กับชาวมอนเตเนกริน เพื่อแลกกับมอนเตเนโกรที่สนับสนุนการเรียกร้องของเขาในแอลเบเนียกลาง อย่างไรก็ตาม เนื่องจากชกอเดอร์และบริเวณโดยรอบมีชาวแอลเบเนียเป็นส่วนใหญ่ พื้นที่ดังกล่าวจึงตกเป็นของรัฐแอลเบเนียแทน เมื่อสงครามบอลข่านครั้งที่สองปะทุขึ้นในเดือนมิถุนายน 1913 เซอร์เบียต่อสู้กับบัลแกเรีย และกษัตริย์นิกอลาได้ทรงนำมอนเตเนโกรเข้าฝั่งเซอร์เบีย
ในช่วงสงครามโลกครั้งที่หนึ่ง (1914-1917) มอนเตเนโกรเป็นพันธมิตรกับไตรภาคี ซึ่งสอดคล้องกับนโยบายสนับสนุนเซอร์เบียของกษัตริย์นิกอลา ดังนั้น ออสเตรีย-ฮังการีจึงยึดครองมอนเตเนโกรตั้งแต่วันที่ 15 มกราคม 1916 ถึงตุลาคม 1918
เมื่อวันที่ 20 กรกฎาคม พ.ศ. 2460 การลงนามในปฏิญญาคอร์ฟูได้คาดเดาถึงการรวมประเทศมอนเตเนโกรกับเซอร์เบีย เมื่อวันที่ 26 พฤศจิกายน พ.ศ. 2461 สภาพอดกอรีตซา ซึ่งเป็นองค์กรที่ได้รับการเลือกตั้งซึ่งอ้างว่าเป็นตัวแทนของชาวมอนเตเนโกรได้ลงมติอย่างเป็นเอกฉันท์ให้ถอดถอนกษัตริย์นิกอลาที่ 1 (ซึ่งยังคงถูกเนรเทศ) และรวมมอนเตเนโกรเข้ากับเซอร์เบีย จากเหตุการณ์นี้ นิกอลาที่ 1 ซึ่งเคยสนับสนุนการรวมชาติกับเซอร์เบียให้เป็นรัฐที่ยิ่งใหญ่กว่าโดยราชวงศ์ของพระองค์มีบทบาทสำคัญ เปลี่ยนไปส่งเสริมลัทธิชาตินิยมมอนเตเนโกรและต่อต้านการรวมชาติกับเซอร์เบีย ซึ่งเป็นตำแหน่งที่พระองค์รักษาไว้จนกระทั่งสวรรคตในฝรั่งเศสในปี 1921
ในวันที่ 1 ธันวาคม 1918 เซอร์เบียและมอนเตเนโกรร่วมกันจัดตั้งส่วนสำคัญของราชอาณาจักรแห่งชาวเซิร์บ โครแอต และสโลวีน (ยูโกสลาเวีย)
ในช่วงสงครามโลกครั้งที่ 2 กองกำลังอิตาลีที่ยึดครองในยูโกสลาเวียได้พิจารณาเปลี่ยนเขตปกครองมอนเตเนโกรของอิตาลีให้กลายเป็นอาณาจักรหุ่นเชิด แต่แผนการเหล่านี้ไม่ได้เกิดขึ้น
นางงามจักรวาล 2002

นางงามจักรวาล 2002  เป็นการจัดการประกวดนางงามจักรวาล ครั้งที่ 51 จัดขึ้นเมื่อวันที่ 30 พฤษภาคม พ.ศ. 2545 (ตามเวลาในประเทศไทย) ณ กรุงซานฮวน ปวยร์โตรีโก โดยในปีนี้มีตัวแทนสาวงามเข้าร่วมประกวดทั้งหมด 75 ประเทศ โดยมี เดนิส ควินโยเนส นางงามจักรวาล 2001 ได้มอบมงกุฏให้กับ ออกซานา โฟยโดโรวา สาวงามจากประเทศรัสเซีย ครองตำแหน่งนางงามจักรวาลประจำปีนี้ แต่หลังจากนั้นเพียง 3 เดือน โฟยโดโรวาก็สละตำแหน่ง ทำให้ จัสติน ปาเสค รองอันดับ 1 ขึ้นรับตำแหน่งนางงามจักรวาลแทน
ผลการประกวด.
ลำดับการประกาศชื่อ.
<templatestyles src="Col-begin/styles.css"/>
คะแนนรอบตัดสิน.
<templatestyles src="Col-begin/styles.css"/>
ผู้เข้าประกวด.
<templatestyles src="Col-begin/styles.css"/>
ประวัติของตารางธาตุ

ศ. 1661 (พ.ศ. 2204) โรเบิร์ต บอยล์ได้ให้คำจำกัดความของธาตุว่า ธาตุ คือ สารที่ไม่สามารถแตกตัวเป็นสารอื่นที่ง่ายกว่านี้อีกด้วยปฏิกิริยาเคมี ในเวลานั้นรู้จักเพียง 13พลวง, สารหนู, บิสมัท, คาร์บอน, ทองแดง, ทองคละสังกะสี ต่อมาช่วงของนักวิทยาศาสตร์ อองตวน ลาวัวซิเอ จนถึงปลายศตวรรษที่ 12 มีการค้นพบอีก 11 ธาตุ คือ คลอรีน, โคบอลต์, ไฮโดรเจน, แมงกานีส, โมลิบดีนัม, นิกเกิล, ไนโตรเจน, ออกซิเจน, ฟอสฟอรัส,ก็พบธาตุเพิ่มขึ้นทุก ๆ 2 ปี
ความคิดเกี่ยวกับธาตุของคนโบราณ.
ดังที่กล่าวไว้แล้วว่าช่วงก่อนปลายศตวรรษที่ 18 ว่ามีธาตุเพียง 13 ธาตุ ธาตุแรกที่มนุษย์ค้นพบคือ ทองแดง ถูกค้นพบเมื่อ ก่อนคริสต์ศักราช 9000 ปี โดยการขุดเจาะ และทองแดงก็เป็นแร่ชนิดแรกที่มีการขุดเจาะ แต่ธาตุที่ค้นพบหลังๆนั้นไม่ได้เกิดจากการขุดเจาะเพียงอย่างเดียว แต่ มีการสร้างธาตุขึ้นหรือแยกจากแร่บางชนิด เช่น แกโดลิเนียม แยกได้จาก แร่แกโดลิไนด์ หรือ ฟอสฟอรัส แยกได้จาก แร่อะพาไทด์
ตารางธาตุยุคแรก.
โยฮันน์ โวลฟ์กัง เดอเบอไรเนอร์.
ในปี ค.ศ. 1828 นักวิทยาศาสตร์คนแรก ชื่อ โยฮันน์ โวลฟ์กัง เดอเบอไรเนอร์ ได้เสนอการจัดกลุ่มธาตุไว้เป็นกลุ่มละ 3 ธาตุ เรียกว่า ไตรแอดส์ หรือ ชุดสาม (Triads) เช่น 
ภายในชุดสามมีคุณสมบัติเหมือนกัน
จอห์น อเล็กซานเดอร์ เรนา นิวแลนส์.
ในปี ค.ศ. 1865 นักวิทยาศาสตร์อังกฤษ (จอห์น อเล็กซานเดอร์ เรนา นิวแลนส์) ได้เรียงธาตุตามมวลอะตอมที่เพิ่มขึ้น และดูเหมือนว่าจะมีกลุ่มธาตุ 4 กลุ่มด้วยกันโดยเรียงตามแนวนอน นิวแลนด์สเป็นคนแรกที่ค้นพบว่าธาตุมีความคล้ายคลึงกันเป็นช่วง ๆ เมื่อเรียงตามมวลอะตอมที่เพิ่มขึ้น ตารางธาตุของนิวแลนด์สไม่เป็นที่ยอมรับ เพราะว่า
ดมีตรี เมนเดเลเยฟ.
ในปี ค.ศ. 1869 ดมีตรี อิวาโนวิช เมนเดเลเยฟ และ ยูลิอุส โลทาร์ ไมเออร์ นักวิทยาศาสตร์ชาวรัสเซีย ได้เสนอตารางธาตุ โดยที่ทั้งสองสังเกตเห็นว่า ถ้าเรียงมวลอะตอมจากน้อยไปมาก จะพบว่าธาตุมีสมบัติคล้ายคลึงกันเป็นช่วง ๆ ซึ่งเมนเดเลเยฟได้ตั้งเป็นกฎพิริออดิก อย่างไรก็ตาม เพื่อเป็นเกียรติแก่เมนเดเลเยฟ จึงได้ตั้งชื่อตารางธาตุของเมนเดเลเยฟว่าตารางพิริออดิกของเมนเดเลเยฟ
เมนเดเลเยฟได้จัดธาตุเป็น 8 กลุ่ม เช่น กลุ่มที่ 1 มีสูตรทางเคมีว่า R2O เช่น H2O Li2O Na2O กลุ่มที่ 2 มีสูตรทางเคมีว่า RO เช่น BeO MgO CaO SrO เป็นต้น
ตารางพิริออดิกของเมนเดเลเยฟ เป็นการเรียงธาตุตามมวลเชิงอะตอมที่เพิ่มขึ้น แล้วจัดธาตุที่มีสมบัติเคมีที่คล้ายคลึงกันไว้เป็นกลุ่มในลักษณะเดียวกันกับนิวแลนด์สที่ได้ปฏิบัติล่วงหน้าก่อนเมเดเลเยฟ 4 ปี แต่นักวิทยาศาสตร์ให้ความสำคัญกับตารางธาตุของเมนเดเลเยฟมากกว่า เพราะ
ตัวอย่างการทำนายธาตุของเมนเดเลเยฟ
เอคา-อะลูมิเนียมทำนายเมื่อปี ค.ศ. 1871
แกลเลียมพบเมื่อปี ค.ศ. 1875
ตารางธาตุในปัจจุบัน.
ตารางธาตุในปัจจุบันประกอบด้วย 18 หมู่ 7 คาบ ในคาบแรกมีเพียง 2 ธาตุคือ ไฮโดรเจนและฮีเลียม คาบที่ 2 และ 3 มี 8 ธาตุ โดยในคาบที่ 2 มีตั้งแต่ ลิเทียม จนถึง นีออน คาบที่ 3 จากธาตุโซเดียมถึงธาตุอาร์กอน คาบที่ 4 และ 5 มี 18 ธาตุ เริ่มตั้งแต่ ธาตุโพแทสเซียม ถึง ธาตุคริปทอน และจากธาตุรูบิเดียมถึงธาตุซีนอน คาบที่ 6 และ 7 มีทั้งหมด 32 ธาตุ เริ่มตั้งแต่ธาตุซีเซียมถึงธาตุเรดอน และจากธาตุแฟรนเซียมถึงธาตุออกาเนสซอน คาบที่จัดต่ำไว้นั้นเป็นกลุ่มธาตุแลนทาไนด์และแอกทิไนด์ เริ่มตั้งแต่ธาตุซีเรียมถึงลูทิเชียม และ จากธาตุทอเรียมถึงลอว์เรนเชียม
ราชอาณาจักรอิรัก

ราชอาณาจักรอิรัก  เป็นรัฐที่ดำรงอยู่ในตะวันออกกลางระหว่างค.ศ. 1932–1958 ราชอาณาจักรอิรักสถาปนาขึ้นเมื่อวันที่ 23 สิงหาคม ค.ศ. 1922 หลังจักรวรรดิออตโตมันพ่ายแพ้ในการทัพเมโสโปเตเมียในสงครามโลกครั้งที่หนึ่ง หลังจากนั้นสันนิบาตชาติมอบหมายให้ดินแดนเมโสโปเตเมียอยู่ใต้อาณัติของสหราชอาณาจักร แต่การลุกฮือในอิรักในปีค.ศ. 1920 ทำให้สหราชอาณาจักรต้องยอมลงนามในสนธิสัญญาเพื่อมอบอำนาจการปกครองตนเองให้แก่อิรัก ในช่วงแรกราชอาณาจักรอิรักภายใต้การปกครองของราชวงศ์ฮัชไมต์ประสบปัญหาด้านศาสนาและเชื้อชาติ นำไปสู่รัฐประหารในปี ค.ศ. 1936 ที่ทำให้การปกครองยิ่งไม่มีเสถียรภาพ
ในช่วงสงครามโลกครั้งที่สอง รัฐบาลอิรักนำโดยมกุฎราชกุมารอับดัลอิละฮ์แห่งอิรักถูกล้มล้างโดยกลุ่มนายทหารนิยมฟาสซิสต์ แต่ไม่นานก็พ่ายแพ้ให้แก่ฝ่ายสัมพันธมิตรในสงครามอังกฤษ-อิรัก จากนั้นอิรักกลายเป็นฐานของฝ่ายสัมพันธมิตรในการโจมตีซีเรียใต้อาณัติของฝรั่งเศสวิชีและรุกรานอิหร่าน ช่วงปลายสงคราม อิรักเป็นสมาชิกสหประชาชาติและสมาชิกก่อตั้งสันนิบาตอาหรับ ในปี ค.ศ. 1948 อิรักเป็นชาติหนึ่งที่ทำสงครามกับอิสราเอล ซึ่งจบลงด้วยชัยชนะของอิสราเอล
เดือนกุมภาพันธ์ ค.ศ. 1958 สมเด็จพระราชาธิบดีฮุสเซนแห่งจอร์แดนกับมกุฎราชกุมารอับดัลอิละฮ์ตกลงที่จะจัดตั้งสหภาพชื่อสหพันธรัฐอาหรับ เพื่อตอบโต้ฝ่ายอียิปต์กับซีเรียที่รวมตัวเป็นสหสาธารณรัฐอาหรับที่มีแนวคิดแบบนาสเซอร์ แต่สหพันธรัฐนี้คงอยู่ได้ไม่นานเนื่องจากระบอบกษัตริย์ถูกโค่นล้มโดยอิบด์ อัล-คะริม กอซิมในเดือนกรกฎาคม ปีเดียวกัน
เพ็ญนภางค์ ชายด่าน

เพ็ญนภางค์ ชายด่าน หรือ แอปเปิ้ล เป็นพิธีกร นักแสดง นักร้องชาวไทย เกิดในจังหวัดนนทบุรี มีชื่อเสียงในวงการบันเทิงโดยเฉพาะการสอนเล่นอูคูเลเล่ และ Cover เพลงของศิลปินไทย เพลงที่ใช้ Cover ล้วนแต่เป็นเพลงที่มีชื่อเสียง เช่น เบา เบา, ลูกอม, แพ้ใจ, แสงสุดท้าย และ ทะเลสีดำ เป็นต้น
ประวัติ.
แอปเปิ้ล เพ็ญนภางค์ ชายด่าน เกิดในจังหวัดนนทบุรี เมื่อวันที่ 19 พฤศจิกายน พ.ศ. 2522 เป็นพิธีกร นักแสดง นักร้องชาวไทย เธอมทั้งการแสดงละครโทรทัศน์ ภาพยนตร์ และถ่ายแบบ โฆษณาต่าง ๆ เธอมีชื่อเสียงจากการสอนเล่นอูคูเลเล่ และ Cover เพลงของศิลปินไทย เพลงที่ใช้ส่วนมากเป็นของค่าย แกรมมี่
แอปเปิ้ล มีผลงานชิ้นแรกเป็นละครโทรทัศน์เรื่อง โก๋ตี๋กี๋หมวย ทางสถานีโทรทัศน์สีกองทัพบกช่อง 7 ต่อด้วยละคร ตลาด โรงเจ ลิเก ความรัก ทางสถานีโทรทัศน์สีกองทัพบกช่อง 7 เช่นกัน ด้านภาพยนตร์เธอเป็นที่รู้จักกับการแสดงภาพยนตร์เรื่อง โกยเถอะโยม เมื่อปี 2549 ต่อด้วยเรื่อง น้ำผีนอง สยองขวัญ
อเมริกันไอดอล ฤดูกาลที่ 3

อเมริกันไอดอล ฤดูกาลที่ 3 ออกอากาศตอนแรกเมื่อวันที่ 19 มกราคม พ.ศ. 2547 และออกอากาศตอนสุดท้ายในวันที่ 26 พฤษภาคม พ.ศ. 2547 โดยมี ไรอัน ซีเครสท์ รับหน้าที่เป็นพิธีกร
ผู้ชนะของฤดูกาลนี้คือ แฟนเทเชีย บาร์ริโน นักร้องสาววัย 19 ปี โดยเอาชนะ ไดอานา เดอการ์โม รองชนะเลิศไปด้วยคะแนนเพียง 2% (1.3 ล้านโหวต) เท่านั้น ในฤดูกาลนี้มียอดโหวตรวมทั้งหมด 65 ล้านโหวตซึ่งถือเป็นสถิติยอดการโหวตที่สูงมากของรายการ
รอบคัดเลือก.
รอบคัดเลือกนั้นถูกจัดขึ้นในเมืองต่างๆ ได้แก่:
ในฤดูกาลนี้มีผู้เข้าร่วมคัดเลือกกว่า 80,000 คนจาก 6 เมือง
สัปดาห์ฮอลลีวูด.
รอบสัปดาห์ฮอลลีวูด (Hollywood Week) นั้น ถูกจัดขึ้นที่ พาซาดีน่า ซีวิค เซ็นเตอร์ ในเมืองพาซาดีนา, แคลิฟอร์เนีย โดยผู้เข้าแข่งขันที่ผ่านเข้ารอบมานั้นจะถูกจัดขึ้นเวทีเป็นกลุ่ม แต่จะร้องเพลงเป็นรายบุคคลเพื่อโชว์ความสามารถ และมีการพูดคุยกับกรรมการเล็กน้อย หลังจากนั้นผู้ผ่านเข้ารอบทั้งหมดจะถูกแบ่งออกเป็น 4 กลุ่ม เพื่อประกาศผลว่า มี 1 กลุ่มที่จะไม่ได้ผ่านเข้ารอบต่อไป
ในรอบต่อมา เหลือผู้ที่ผ่านเข้ารอบอยู่ 87 คน ทั้งหมดจะถูกแบ่งออกเป็นกลุ่ม กลุ่มละ 3 คนแยกชายและหญิงเพื่อทำการแสดงต่อคณะกรรมการ, จาก 87 คนถูกคัดให้เหลือเพียง 57 คน เพื่อผ่านเข้าสู่รอบต่อไปซึ่งเป็นรอบการแสดงเดี่ยว และหลังจากการแสดงเดี่ยวของทุกคนจบลง ผู้เข้าแข่งขันทั้งหมดถูกแบ่งออกเป็น 3 กลุ่มอีกครั้ง และมี 1 กลุ่มที่ไม่ได้ผ่านเข้ารอบ ทำให้เหลือเพียง 32 คนเท่านั้นที่จะผ่านเข้าสู่รอบรองชนะเลิศต่อไป
รอบเซมิไฟนอล.
ในรอบเซมิไฟนอลของฤดูกาลนี้ ผู้เข้าแข่งขันที่ผ่านเข้ารอบทั้ง 32 คน จะได้แสดงต่อหน้าผู้ชมในห้องสตูดิโอเล็ก และเช่นเดียวกับฤดูกาลที่แล้ว ผู้เข้าแข่งขัน 2 คนจากแต่ละกลุ่มที่มีคะแนนโหวตสูงสุดจะได้ผ่านเข้าสู่รอบสุดท้ายไปในทันที ส่วนผู้เข้าแข่งขันคนอื่นๆที่ไม่ได้ผ่านเข้ารอบไป จะได้รับโอกาสพิเศษให้แสดงความสามารถอีกหนึ่งครั้งในรอบพิเศษ
ในการแข่งขันรอบพิเศษนี้ มีผู้ได้รับสิทธิ์ทั้งหมด 12 คน แต่ 4 ใน 12 นั้นถูกคัดออกโดยคณะกรรมการก่อนที่จะได้ขึ้นแสดง(ลิซ่า ลอชเนอร์, อีริค โยเดอร์, เทียรา พูริฟอย และ มาร์ค ลินช์) ทำให้เหลือผู้ที่จะได้ขึ้นทำการแสดงเพียง 8 คนเท่านั้น โดยกรรมการทั้ง 3 จะเลือกผู้เข้าแข่งขันที่ตนเองชื่นชอบ 3 คน และคนสุดท้ายที่ได้คะแนนโหวตสูงสุดจากทางบ้าน จะผ่านเข้ารอบเป็น 12 คนสุดท้ายในที่สุด
รอบสุดท้าย.
ในฤดูกาลนี้ จะมีกรรมการรับเชิญมาร่วมตัดสินและให้คำวิจารณ์แก่ผู้เข้าแข่งขันในบางสัปดาห์ด้วย
6 คนสุดท้าย – กลอเรีย เอสเตฟาน.
กรรมการและผู้ให้คำปรึกษารับเชิญ - กลอเรีย เอสเตฟาน
4 คนสุดท้าย – ดิสโก้.
กรรมการรับเชิญ: ดอนนา ซัมเมอร์
3 คนสุดท้าย – เพลงที่เลือกเอง, เพลงที่กรรมการเลือก.
กรรมการรับเชิญ: ไคลฟ์ เดวิส
2 คนสุดท้าย – รอบชิงชนะเลิศ.
การแสดงรับเชิญ: พอล แองคา - "My Way"1
การบุกครองหมู่เกาะคูริล

การบุกครองหมู่เกาะคูริล หรือเรียก ปฏิบัติการขึ้นบกหมู่เกาะคูริล  เป็นปฏิบัติการทางทหารของโซเวียต มีจุดมุ่งหมายเพื่อยึดหมู่เกาะคูริลจากญี่ปุ่นในปี 1945 โดยเป็นส่วนหนึ่งของปฏิบัติการการรุกทางยุทธศาสตร์แมนจูเรีย เมื่อแผนการขึ้นฝั่งฮกไกโดถูกยกเลิก
ปฏิบัติการดังกล่าวมีขึ้นระหว่างวันที่ 18 สิงหาคม และ 1 กันยายน โดยเหล่าปืนเล็กยาวที่ 87 แห่งกองทัพที่ 16 จากแนวรบตะวันออกไกลที่ 2 ซึ่งรวมพื้นที่ป้องกันคัมชัตกา เรือและการขนส่งจากฐานทัพเปโตรปัฟลอฟสก์ และการสนับสนุนจากกองพลส่งทางอากาศที่ 128
ฝ่ายญี่ปุ่นมีกองพลทหารราบที่ 91 กองพลที่ 42 กรมสนับสนุนที่ 41 กองพลน้อยสนับสนุนที่ 129 และกองพลทหารราบที่ 89
เมื่อวันที่ 23 สิงหาคม กองทหารรักษาการณ์ของญี่ปุ่นซึ่งมีกำลังพล 20,000 นาย ณ หมู่เกาะคูริลยอมจำนน โดยเป็นส่วนหนึ่งของการที่ประเทศญี่ปุ่นยอมจำนน ระหว่างวันที่ 22 สิงหาคม ถึง 1 กันยายน ฝ่ายโซเวียตยึดครองหมู่เกาะคูริลทั้งหมดโดยปราศจากการต้านทานใด ๆ
ชิโตเซะ

ชิโตเซะ (; โรมาจิ: "Chitose") เป็นนครในกิ่งจังหวัดอิชิการิ ในจังหวัดฮกไกโด ของประเทศญี่ปุ่น และเป็นเส้นทางหลักในการไปยังท่าอากาศยานชินชิโตเซะ สนามบินที่ใหญ่ที่สุดในฮกไกโด ซึ่งตั้งอยู่ใกล้กับนครซัปโปโระ
นอกจากนี้ ชิโตเซะยังเป็นหนึ่งในเส้นทางมุ่งหน้าสู่อุทยานแห่งชาติชิกตสึ-โทยะ ทะเลสาบชิกตสึ และเขาทารูมาเอะ ซึ่งล้วนเป็นสถานที่ท่องเที่ยวทางธรรมชาติยอดนิยม
ประวัติศาสตร์.
ประวัติศาสตร์ของชิโตเซะ ตามปี ค.ศ.
ภูมิอากาศ.
อุณหภูมิร้อนที่สุดและเย็นที่สุดที่เคยบันทึกคือ 33.6°C และ -30.7°C.
การขนส่ง.
รถไฟ.
หมายเหตุ - * ใช้สถานีร่วมกัน 1 สถานี ที่ สถานีรถไฟชิโตเซะ
พระเจ้าบรมวงศ์เธอ กรมหมื่นอุดมรัตนราษี

พระเจ้าบรมวงศ์เธอ กรมหมื่นอุดมรัตนราษี (26 ตุลาคม พ.ศ. 2363 - 26 มกราคม พ.ศ. 2409) เป็นพระราชโอรสในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาพึ่ง ประสูติเมื่อวันที่ 26 ตุลาคม พ.ศ. 2363
พระเจ้าบรมวงศ์เธอ กรมหมื่นอุดมรัตนราษี มีพระนามเดิมว่าหม่อมเจ้าอรรณพ (บางแห่งสะกดว่าอรนพ) เป็นพระราชโอรสที่พระบาทสมเด็จพระนั่งเกล้าเจ้าอยู่หัวมีพระราชประสงค์จะให้สืบต่อราชสมบัติ ซึ่งครั้งหนึ่งมีพระราชประสงค์จะมอบสัญลักษณ์แห่งการสืบราชบัลลังก์ คือพระประคำทองคำของพระบาทสมเด็จพระพุทธยอดฟ้าจุฬาโลกมหาราช แต่ก็เกิดการหยิบผิดหรือสับเปลี่ยน นำพระประคำองค์ปลอมไปถวาย ว่ากันว่าเป็นลางให้พระองค์เจ้าอรรณพต้องพลาดจากราชบัลลังก์ไป ซึ่งเรื่องนี้ก็ได้มีบันทึกไว้ดังนี้
"ในวันอังคาร เดือน 11 ขึ้น 6 ค่ำนั้น มีรับสั่งให้ภูษามาลาเชิญหีบพระเครื่องมาถวาย แล้วทรงเลือกพระประคำทองสาย 1 อันเป็นของพระบาทสมเด็จ ฯ พระพุทธยอดฟ้าจุฬาโลก (พระประคำทองสายนี้ เมื่อพระบาทสมเด็จ ฯ พระนั่งเกล้าเจ้าอยู่หัวจะสวรรคต จะพระราชทานพระเจ้าลูกยาเธอ พระองค์เจ้าอรรณพ ซึ่งได้เป็นกรมหมื่นอุดมรัตนราศีในรัชกาลที่ 4 แต่บังเอิญเจ้าพนักงานหยิบผิดสาย กรมหมื่นอุดมไม่ได้ไป จึงถือว่าเป็นของสิริมงคลสำหรับแต่ผู้มีบุญญาภินิหาร) กับพระธำมรงค์เพ็ชร์องค์ 1 ให้พระราชโกษา (ชื่อ จัน ในรัชกาลที่ 5 เป็นพระยา เป็นบิดาพระยาอุทัยธรรม (หรุ่น วัชโรทัย)) เชิญตามเสด็จพระเจ้าลูกเธอ พระองค์เจ้าหญิงโสมาวดี ไปพระราชทานสมเด็จเจ้าลูกยาเธอเจ้าฟ้า ฯ กรมขุนพินิตประชานาถ พระองค์เจ้าหญิงโสมาวดีเสด็จออกมาทูลกรมหลวงวงศาธิราชสนิท และบอกให้เจ้าพระยาศรีสุริยวงศ ซึ่งพร้อมกันอยู่ที่ท้องพระโรงพระที่นั่งอนันตสมาคม ให้ทราบตามกระแสรับสั่ง กรมหลวงวงศาธิราชสนิทและเจ้าพระยาศรีสุริยวงศ ก็ไปยังพระตำหนักสวนกุหลาบ ด้วยเวลานั้นปิดความไม่ให้สมเด็จพระเจ้าลูกยาเธอ ฯทรงทราบว่าสมเด็จพระบรมชนกนาถประชวรพระอาการมาก เจ้าพระยาศรีสุริยวงศ จึงแนะพระองค์เจ้าหญิงโสมาวดีให้ทูลสมเด็จพระเจ้าลูกยาเธอ ฯ ว่าของทั้ง 2 สิ่งนั้นพระราชทานเป็นของขวัญ โดยทรงยินดีที่ได้ทรงทราบว่าพระอาการ ที่ประชวรค่อยคลายขึ้นเมื่อพระองค์เจ้าหญิงโสมาวดีไปทูล สมเด็จพระเจ้าลูกยาเธอฯ ดำรัสถามว่า ของขวัญเหตุใดจึงพระราชทานพระประคำ พระบาทสมเด็จ ฯ พระพุทธยอดฟ้าจุฬาโลกด้วย แต่ก็ไม่มีผู้ใดทูลตอบว่ากระไร เมื่อถวายสิ่งของแล้วต่างก็กลับมา"
ในวันที่ 1 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัวโปรดเกล้าฯ สถาปนาเป็น กรมหมื่นอุดมรัตนราศี และในวันที่ 15 กรกฎาคม พ.ศ. 2454 พระบาทสมเด็จพระมงกุฎเกล้าเจ้าอยู่หัวโปรดให้ใช้คำนำพระนามว่าพระเจ้าบรมวงษ์เธอ
พระองค์ได้ทรงสร้างวัดแห่งหนึ่งขึ้น แต่พระองค์สิ้นพระชนม์ก่อนที่วัดจะแล้วเสร็จ พระบาทสมเด็จพระจอมเกล้าเจ้าอยู่หัวจึงได้มีพระราชดำริให้สร้างต่อ พร้อมทั้งพระราชทานเงินช่วยถึง 1,000 ชั่ง เมื่อวัดแล้วเสร็จพระองค์จึงพระราชทานชื่อวัดว่า "วัดมหรรณพารามวรวิหาร"
พระเจ้าบรมวงศ์เธอ กรมหมื่นอุดมรัตนราษี สิ้นพระชนม์ด้วยพระโรคเป็นง่อย เมื่อวันที่ 26 มกราคม พ.ศ. 2409 พระราชทานเพลิงพระศพ ณ พระเมรุ ท้องสนามหลวง 
พระองค์ทรงเป็นต้นราชสกุลอรรณพ ทรงมีพระโอรสพระธิดาดังนี้
สนธิ บุณยะชัย

พลเรือเอก สนธิ บุณยะชัย (20 มิถุนายน พ.ศ. 2460 - 4 พฤศจิกายน พ.ศ. 2554) อดีตรองนายกรัฐมนตรี อดีตสมาชิกสภาผู้แทนราษฎรกรุงเทพมหานคร 2 สมัย และอดีตรองผู้บัญชาการทหารเรือ
ประวัติ.
พลเรือเอก สนธิ บุณยะชัย เกิดเมื่อวันที่ 20 มิถุนายน พ.ศ. 2460 เป็นบุตรของขุนอนุสิทธิ์พิรุฬการ (ไชยา บุณยะชัย) และนางต่วน บุณยะชัย เข้าศึกษาระดับชั้นมัธยมศึกษาที่ โรงเรียนวัดสุทธิวราราม โรงเรียนสวนกุหลาบวิทยาลัย ส.ก.5991 และ โรงเรียนนายเรือ สมรสกับคุณหญิงผคุณ บุณยะชัย มีบุตร-ธิดา 2 คน
การทำงาน.
พลเรือเอก สนธิ เริ่มรับราชการทหารเรือ ยศเรือตรี เมื่อ พ.ศ. 2483 และมีความเจริญก้าวหน้าในหน้าที่การงาน โดยดำรงตำแหน่งสำคัญ อาทิ เสนาธิการ กรมนาวิกโยธิน เจ้ากรมการเงินทหารเรือ เจ้ากรมส่งกำลังบำรุงทหาร รองผู้บัญชาการทหารเรือ และตุลาการศาลทหารสูงสุดก่อนที่จะเกษียณอายุราชการในปี พ.ศ. 2520
งานการเมือง.
พลเรือเอก สนธิ เคยดำรงตำแหน่งสมาชิกสภานิติบัญญัติแห่งชาติ และ สมาชิกวุฒิสภา ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้งซ่อม พ.ศ. 2522 และได้รับเลือกติดต่อกัน จนถึง พ.ศ. 2526 รวม 2 สมัย 
พลเรือเอก สนธิ ได้รับโปรดเกล้าฯ แต่งตั้งให้เป็นรองนายกรัฐมนตรี 2 สมัย เมื่อ พ.ศ. 2526 และ พ.ศ. 2529 ในรัฐบาลพลเอกเปรม ติณสูลานนท์
สมาชิกสภาผู้แทนราษฎร.
พลเรือเอกสนธิ บุณยะชัย ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ถึงแก่อนิจกรรม.
พลเรือเอก สนธิ บุณยะชัย ถึงแก่อนิจกรรมด้วยอาการปอดอักเสบติดเชื้อในกระแสเลือด เมื่อวันที่ 4 พฤศจิกายน พ.ศ. 2554 สิริอายุรวม 94 ปี มีพิธีพระราชทานเพลิงศพเมื่อวันที่ 3 มิถุนายน พ.ศ. 2555 ณ ฌาปนสถานกองทัพเรือ วัดเครือวัลย์วรวิหาร เขตบางกอกใหญ่ กรุงเทพมหานคร